Urteurrenak. Apirila (eu) - Sorapedia\nUrteurrenak. Apirila (eu)\n1516 urtean Gipuzkoako Anaidiaren Batzordea Elgoibarren bildu zen, eta besteen artean probintziako urteko gastuak herrien artean banatu zituen. Soraluzek ordaindu beharrekoa apirilean heldu zen herrira.\n1 1910 urtean Unión Obrera olgetako elkartea sortu zuten. Egoitza Kalegoen (Santa Ana kalean) zeukan, 2 zenbakiko lehen solairuan.\n3 Franco osteko lehen udal hauteskundeak izan ziren. Ordutik hona, lau urtetan behin egin izan dira, apirila-maiatzean.\nEAJ-k 6 zinegotzi lortu zituen: Miren Alberdi, Jesús M. Akizu (alkatea), Ion Aramburu, Domingo Osa, José Urresti eta Julio Zuloaga.\nSIE-k (Soraluzeko Independienteen Elkartea) bost: José Francisco Aizpuru, Santos Elizburu, Elías Lakuesta, Pablo Muro eta Bittor Trebiño.\nPSE-k, berriz, bi: Juan María Borinaga eta Domingo del Bosque.\nAlkatea Jesús M. Akizu aukeratu zuten.\n7 Felisa Oregi Oregi Zabale baserrian jaio zen, 1931.eko apirilak 7an.\nGaztea zela, gaixotu zen eta urteak egin zituen ohean, gaixotasun mingarria omen zuen. Egoera latz hartan, erlijioan topa zuen indarra eta itxaropena. 27 urtekin hil zen, 1958.eko azaroak 7an.\nBizitza eta idazki batzurekin 1963 urtean Jesús Arberas-ek Un camino de esperanza liburua prestatu zuen.\n8 Frantzisko Antonio Orbe Larreategi-ren etxeari Felipe V.ak Gaztelako titulua eman ziolako, 1736ko apirilaren 8an Udalak bi zezen sokamuturrean erabiltzeko erabakia hartu zuen. Aitzakia, Orbe jaunaren amaren arbasoak soraluzetarrak zirela.\n10 1774 urtean Pedro de Aldazabal-Insausti Azurmendi jaio zen, Soraluzen.\nKonbentzio gerra (1.793-1795) sortu zenean, Pedro de Aldazabalek Soraluzetik alde egin zuen, Cadiz aldera, eta bertan ezkondu.\nKarrera luzea eta oparoa egin zuen: La Carracan (Cádiz) hasi zen lanean, armagile; gero, Jerez de la Frontera, Ceuta eta Ripoll (Girona). Bartzelonako Santa Maria de Jonqueres ospitale militarrean hil zen (1821/09/13), ofizialen gelan, hori bai.\n10 1815 urtean Soraluzen jaio zen José Ignacio Ybarra eta Yribe Campos. Armagile ospetsu eta indartsua izateaz gain, Gipuzkoako diputatua izan zen Hernaniko Batzar Orokorretan (1855) eta herriko alkatea gero (1860).\nGremio sistemaren gainbehera aurrikusita, bere kasa hasi zen: José Ybarra izan zen, seguruena, Soraluzeko lehen enpresa gizon independientea. Ekoizpen ahalmen handia eratu zuen, fusilak milaka egiten zituen eta.\nSistema gremiala desagertzerakoan, 1861 urtean La Euscalduna enpresa sortu zuen, fusilak egiten jarraitzeko: Fabrika zaharra eraiki zuen, eta 80 bat armagile soldatapean hartu. Zortzi urte geroago, berriz, Juan de Aldasoro y Uribe bazkidearekin ika-mika garratzak izan zituen, eta enpresatik alde egin zuen. Ibarra, Gurruchaga, Vea-Murguía y Cia enpresa zabaldu zuen Azpeitian, La Azpeitiana fusil lantegia sortuz.\nAsmatzailea ere bazen: 1867/03/09an asmakizun-abantaila erregistratu zuen, bost urtetarakoa, errekamaratik kargatzen diren suzko armen sistema, gerra eta ehiza armentzat erabilgarri.\nHirugarren karlistada (1872-1876) sortu zenean karlisten alde egin zuen. Bizirik zituen hiru semeak ere dezente nabarmendu ziren: Juan Víctor, José Francisco Leopoldo Doroteo eta Luis Raimundo.\n12 Errotabarri baserrikoek Sagar-errekako ura erabiltzeko baimena lortu zuten: aspalditik erabiltzen ari zirela Soraluze udalerrian dauden Sagar-errekaren eta bere adarren Gambi-errekaren eta Ospital-errekaren ur soberakinak etxebarruan erabiltzeko eta Errotabarri errotan beren zekaleak apurtzeko; hau dena errekan gora Zabala, Unzurrunzaga y Compañía enpresak eta Eibarko Udalak urak ustiatu eta gero.\n13 Bartolomé de Arluciaga zerga biltzaileak, Santos de Aranguren ardo gorrien tabernariari auzia jarri zion, azken honek zerga berria ordaintzen ez zuela eta.\nZerga berri hau Bergara-Altzola errepidea ibai ondotik egiteko ezarri zuten, Maltzagatik; errege bide zaharra Ezozia eta San Roketik zihoan eta.\n14 1088 urtekoa da Placencia erreginaren azken aipamena.\nNormandiatik etorria, Iruñeko Antso IV erregearekin ezkondu zen 1068 urtean, eta bi seme eta alaba izan zituzten. Senarra 1076an hil zuten, Peñalen erreka zuloan (Funes inguruan). Semea koroatu beharrean, lengusu hiltzailea erregetu zuten; eta titulua aldatu: Iruñeko erregea izan beharrean Nafarroako erregea izatera pasa zen.\nEz dakigu Placencia erregina noiz hil zen, baina bai Naxerako Erret Panteoian hilobiratu zutela, zegokion tokian. Gaurko bere hilobia, gainontzekoekin batera, mende batzuk geroago egin zuten.\n14 1920 Andoni de Astigarraga jaio zen Soraluzen. Gerra ostean garaian Argentinara erbesteratua, kultura handiko gizona izan zen.\nArgentinako Eusko Jaurlaritzan aritu zen urte luzeetan, eta Euzko Deya aldizkaria eta Ekin argitaletxearen sorreran parte hartu zuen. Euskaraz zein erdaraz asko idatzi zuen, Naciòn Vasca, Euzko Deya, Alderdi, Laurak Bat, Danak Bat... aldizkarietan, askotan ezizenekin.\nBi liburu ere idatzi zituen: Riqueza y economía del País Vasco (1945) eta Historia documental de la guerra en Euzkadi (1955).\nBuenos Airesen hil zen, 1991 urteko abuztuak 8an.\n15 La Humanitaria sorospen elkartearen arauak egokitu zituzten. Egoitza Errabal kalean zuen, 1. zenbakiko lehen solairuan.\n15 1957 urtean Florencio Aspe apaiz soraluzetarra hil zen, Beasainen.\nBertako parrokoa izateaz gain, idazlea (Zarauz'ko erriya 1921) eta marrazkilaria ere izan zen.\nBeasaingo Udalak omenaldia egin zion, eta kale bati Florencio Aspe izena eman ere.\n16 1967 urtean Los Mansos soraluzeko musika taldeak debuta izan zuen Eibarko La Boleran.\nTaldekideak: Ramon Aranzasti, Juan Luis Ibarzabal, Ramon Pia, José Martín Rodríguez…\n16 2008 urtean ahotsak.eus webgunea aurkeztu zuten, bertan 60 bat soraluzetarren lekukotasunak jasotzen direla.\n17 2019 urtean Aurea Etxaniz soraluzetar erraketista Caracasen hil zen.\nFamiliak Soraluzera ekarri zituen errautsak, berak oso maitatua zuen toki batean lurperatzeko.\n21 Napoleonek, Baionan zegoela, Ducos brigada jeneralari agindu zion eskuadroian irtetzeko bi kainoiekin, eta Soraluzeko biltegietatik 15.000 arma eskuratzeko, Donostiara eramateko gero.\n21 Juanita Nieto Soraluzeko raketista zen, gerra aurretik Kataluñako frontoietan aritzen zena.\nGerra bukatu berria, Bartzelonako Les Corts espetxean sartu zuten, 1.939.ko apirilak 21an. Hamar aste geroago askatu zuten, uztailak 8an.\n22 José Sirvent Dargent Malagan jaio zen, 1899 urtean.\n1935 urtean SAPAren zuzendariordea zen, eta gerra garaian zuzendari izendatu zuten. Irailak 22an karlistak Soraluzen sartu baino lehen, Bilbora eraman zuten gainontzeko langileekin; baina Bilbotik ihes egin zuen, Escort izeneko destroyer ingelesean, frankisten alde lan egiteko. Gerra ostean Instituto Nacional de Industria sortu eta zuzendu zuen.\n22 1924 urtean Ramiro Larrañaga jaio zen Soraluzen. Armagile familiakoa, bera ere grabatzailea izan zen.\nJakinminak bultzatuta, herriko historia ikertzen eta zabaltzen hasi zen; eta aurki konturatu zen Soraluzeko armagintzak munduan izan zuen eraginaz. Orduan Euskal Herriko armagintza landu gabe zela, berak zabaldu zuen bidea, ikertzaile porrokatua bihurtuta. Jarduneko bi ardatz nagusi horietan, Soraluzeko historia zein Euskal Herriko armagintza, berak sortutako lanak ezinbestekoak dira oraindik.\nEragin nabarmena izan du Soraluzen, bere liburu eta artikuluekin bertako identitatea sendotzen lagundu zuen eta.\n22 1934 urtean Juventud Socialista elkartearen arautegia onartu zuten. Egoitza Errabal kalean izan zuten, 9 zenbakian.\n23 1878 urtean Luis Raimundo Ybarra Cortazar Smith & Wesson errebolberrentzako gasez bidezko zorroen erauzketa sistema Estatu Batuetan patentatu zuen.\nJosé Ignacio Ybarra Yribe Campos ospetsuaren semea zen, militarra, eta sistema hau 1.871 urtean garatu zuen. Frogak egiteko, prototipoa Lefaucheux errebolber bati ezarri zion. Privilegio de invención ere eskatu zuen. Lau urte geroago Estatu Batuetan patentatu zuen. Azkenik, 1.881 urtean patente hau Espainian erregistratu zuen.\nDena dela, ez zuen lortu Espainiako armadak bere sistema derrigorrezkoa ezartzea, "gomendatua" baizik.\n23 1931ko apirilean Errepublikako lehen Udalbatza eratu zuten.\nBarne antolamentuko erabakiak hartzeaz gain, Jose Mari Lete zinegotziak Alfonso XIII plazarako izena berria proposatu zuen: Plaza Zarra; onartu zuten.\nBestetik, Venantzio Iñurrieta zinegotziak zera proposatu zuen, ur-ekarri berria inauguratzeko zela, eta Plaza Barriko iturriko ur-ekarriaren mendeurrena zela eta, biak batera ospatzeko; Udalbatzari ez zitzaion gaizki iritzi.\n25 1937 urtean frankistek Eibar bonbardeatu zuten, biharamunean erasoa jotzeko eta Eibar zein Ermua hartzeko. Eibar ia osorik ere zen, eta harekin batera Soraluzeko agiri zaharrenak, sortze-gutuna ere, seguraski.\nAgiri hauek Policarpo Larrañagak Eibarra eruanda zituen herriko historia ikertzeko.\n25 Jose Maria Orbegozok Orbea zentrala erosi zion Manuel Egiazu Lezetari, Embalajes Ansola lantegia bertan zabaltzeko.\nManuel Egiazu honek zentraleko langilea zen, eta aurreko urtean (1969ko maiatzak 29an) zentrala erosi zuen.\n26 Armendiako 1671 urtean Pedro Ochoak ortu nagusia eman zion Soraluzeko Udalari, Eçoyziako Andra Mari ermitaren aterpe berria egiteko. Ordainketan, beste lur batzuk eskuratu zituen.\n26 1940 urtean Espainian Auzi Orokorra zabaldu zuten (Espainian gorrien agintaldiari buruzko Auzi Orokorra, Ministerio Fiskalak eraikitakoa).\nSoraluzeko kasuan sei pertsonen hilketak ikertu zituzten: Serafín Achótegui, Manuel Lersundi, Francisco Gárate, Agustín Arrieta, José Ormazábal eta Ignacio Oyarzábal. Hiru lagun salatu zituzten: Jose Mari Lete (ordurako fusilatua), José Vázquez eta Manuel Múgica (aurretik fusilatua ere).\n27 Bi egun aurretik Maltzagako frontea apurtu zutela eta, 1937ko apirilak 27an Udalbatzak eskolak berriro martxan jartzea erabaki zuen, arriskua aldendu zelako.\n30 1524ko apirilak 30an, Sesiako guduan, arkabuzari batek Frantziako Pierre de Terrail, Bayardeko jauna eta Bayardo zalduna ezizenez, hil zuen.\nJaun honek, gudako ohorea zela eta ez zela, ahal zituen arkabuzari guztiak urkatzen zituen. Hil eta gero arkabuzen industriak aurrera egin zuen, Soraluzera urte oparoak ekarriz.\n30 Bazkideen arteko liskarrengatik, 1869an José Ignacio de Ybarra e Yribecampos Zuazubizcar, Isla y Cía sozietatetik banandu zen. Orduan sozietate komanditarioa zena sozietate anonimo izatera pasa zen, eta izen berria hartu zuen: S.A. Euscalduna.\n30 Durango Zumarraga trenbidea zabaltzeko lanetan, 1886 urtean Maltzaga eta Bergara arteko zatiari ekin zioten. Bi urte geroago zabaldu zuten: 1888.ko uztailak 1an.\n30 1913 urtean La Humanitaria sorospen elkartearen arauak onartu zituzten. Egoitza Errabal kalean zuen, 1. zenbakiko lehen solairuan.\nRetrieved from "http://www.sorapedia.eus/index.php?title=Urteurrenak._Apirila_(eu)&oldid=20188"\nThis page was last edited on 26 June 2020, at 16:32.


Euskal Herriko Hautetsien Kontseilua - Wikipedia, entziklopedia askea.\nEuskal Herriko Hautetsien Kontseilua\nEuskal Herriko Hautetsien Kontseilua (frantsesez Conseil des élus du Pays Basque) Ipar Euskal Herriko erakunde publikoa da, 1995eko otsailean sortu zena lurralde antolakuntzarekin erlazionatutako proiektuak aurrera eramateko. Baionan du egoitza.\nElkartea 80 kidek osatuta dago. Haien artean, Herriko Etxeetako eta herri arteko egituretako 48 ordezkari daude, baita Euskal Herriko kantonamenduak ordezkatzen dituzten 21 kontseilari nagusi, jatorriz lurraldekoak diren Eskualdeko kontseilariak, Frantziako eta Europako parlamentariak eta egungo gobernuko kide bat ere.\n2008tik Jean-Jacques Lasserre du lehendakari, Alain Lamassoureren lekua hartu ondoren.\nEuropako programak (Leader) eta ingurumen-proiektuak (Ademe-rekin eta Adour Garonne ur-agentziarekin lankidetzan) sustatu eta gauzatu ditu. Hainbat gai Garapen Kontseiluarekin batera ere eramaten ditu aurrera.\nHerrialde edo pays gisa Ipar Euskal Herriak duen erakunde ofizial gutxienetakoa da. Hala ere, bere etorkizunean kolokan egon liteke, Frantziako Gobernuak politika publikoen berrazterketa orokorra abiatua duelako Balladur batzordearen bidez.\nPirinio Atlantikoetako Kontseilu Orokorra\n↑ gara.net: "Jean Jacques Lasserre Hautetsien Kontseiluko lehendakari izendatu dute"[Betiko hautsitako esteka] (2008-5-24)\n↑ berria.info[Betiko hautsitako esteka] (2009-02-12)\n↑ berria.info[Betiko hautsitako esteka] (2009-02-22)\n(Frantsesez) Hautetsien Kontseilua lurraldea.net web gunean\nIpar Euskal Herriko politika\nOrriaren azken aldaketa: 11 otsaila 2021, 10:57.


Imsersoren termalismo programan izena emateko epea ireki dute - Uztarria (Azpeitia)\nImsersoren termalismo programan izena emateko epea ireki dute\nOtsailetik abuztura bitarteko egonaldietako plaza libreetan izena emateko aukera izango da maitzaren 10a bitartean. Azpeitiarrek Imserson bertan edo udaletxeko Gizarte Zerbitzuetako bulegoetan eman dezakete izena.\nImsersok, Espainiako Adinekoen eta Gizarte Zerbitzuen Institutuak, ireki du pentsiodun guztientzak urtero aukeran jartzen duen termalismo programarako izen-ematea. Bainuetxeetan egonaldiak egin nahi dituzten adineko eta pentsiodun azpeitiarrek Imserson bertan edo udaletxeko Gizarte Zerbitzuetako bulegoetan eman dezakete izena.\nOtsailetik abuztura bitarteko egonaldietako plaza libreetan izena emateko aukera izango da maitzaren 10a bitartean. Egonaldia irailetik abendura bitartean egin nahi dutenek, berriz, lehentasuna izateko, eskaerak aurkezteko azken eguna maiatzaren 11 izango dute. Hala ere, itxaron zerrendan sartzeko aukera izango dute urriaren 31 bitartean egiten diren eskaerek.\nUrola Erdiko Mankomunitateak Azoka Plazan du bulego berria


Kataluniako prozesu independentistako ordezkari politikoen aurkako epaiaren ostean manifestazioak eta istiluak jazo ziren herrialde osoan zehar. Hainbat lagun atxilotu zituzten, tartean Charaf eta Ibrahim. Ekainaren 2ko arratsaldean txalo artean jaso zituzten Gironako plazan, zortzi hilabeteko espetxealdiaren ostean.\nCharaf eta Ibrahim lagun artean. Argazkia: @ICheraf\nIbrahim eta Charaf, 2019ko urrian Espainiako Auzitegi Gorenaren epaiaren aurkako protestetan atxilotutako bi gazte, aske geratu ziren uztailaren 2an, Puig de les Basses kartzelan zortzi hilabetez egon ostean. Gironako Auzitegian egin zen epaiketa, eta oraindik epaiaren zain dauden arren, bi gazteei ongi etorria eman zieten hiriko plazan, VilaWeb hedabideak informatu duenez.\nEpaiketa ekainaren 30ean hasi zen Gironan, iragan urriko protestengatik. Ibrahim eta Charafen espetxeratzearen aurkako manifestazioak egin ziren hasieratik. Urriaren 16an atxilotu zituzten, hemezortzi urte zituztela, eta orduz geroztik Puig de les Basses kartzelan preso egon dira. Maria Elena Roman Aita epaileak “ihes egiteko arriskua” argudiatu du espetxealdia orain arte mantentzeko, izan ere, gazteak bere garaian tutoretzapean egon ziren eta marokoar nazionalitatea dute. Ustezko neurri kautelarrari eutsi diote ordutik, 2019ko urriko ia atxilotu guztiak handik aste batzuetara askatu bazituzten ere.


"Dispertsioak eragindako" bosgarren istripua gertatu da | Pays Basque | KAZETA\n"Dispertsioak eragindako" bosgarren istripua gertatu da\nValladolideko kartzelako bidean zela istripua izan du Gotzon Amaro preso bilbotarraren lagun batek. Dispertsioak aurten eragin duen bosgarren istripu honetan ez da inor zauritu, baina Amaroren lagunaren autoak kalte larriak izan ditu.\nNaiz|15/06/2015|0 commentaires Mis à jour à:\nGarabiak eraman behar izan du Gotzon Amaroren lagunaren autoa. (ETXERAT)\nEtxerat elkarteak jakinarazi duenez, Palentzia parean gertatu da istripua. Valladolidera bidean zen lagunak autoaren kontrola galdu du kamioi bat aurreratzen ari zela eta erdibitzailearen aurka hartu du kolpea.\nGidaria ez da zauritu, baina autoa garabiak eraman behar izan du. Etxeraten arabera, aseguru-etxeak beste auto bat utzi dio eta garaiz iritsi da bisitara.\nGotzon Amarok zazpi urte daramatza espetxean, eta 2016ko irailean du finkatuta irteera data.\nAurten dispertsioak eragin duen bosgarren istripua izan da aipatutakoa. Sakabanaketaren «errusiar erruletaz kokoteraino» dagoela adierazi du Etxeratek.


«Jonas Brothers»: berrikuspenen arteko aldeak - Wikipedia, entziklopedia askea.\n«Jonas Brothers»: berrikuspenen arteko aldeak\nJonas Brothers (aldatu)\n16:39, 3 azaroa 2010ko berrikusketa\n1.930 bytes added , Duela 11 urte\n83.213.53.44(r)en aldaketak ezabatu dira, Quentinv57(r)en azken bertsiora itzuliz.\n16:39, 3 azaroa 2010ko berrikusketa (aldatu)\n16:39, 3 azaroa 2010ko berrikusketa (aldatu) (desegin)\nQuentinv57 (eztabaida | ekarpenak)\nt (83.213.53.44(r)en aldaketak ezabatu dira, Quentinv57(r)en azken bertsiora itzuliz.)\n'''Jonas Brothers''' [[pop-rock]] [[musika talde]] [[Ameriketako Estatu Batuak|estatubatuarra]] da. Taldea, []an sortu zuen [[Nick Jonas]] deituriko 16 urteko mutil batek, eta, bere anaiekin egitea proposatu zuen, [[Joe Jonas]]deituriko18 urteko mutil bat eta [[Kevin Jonas]]deituriko 22 urteko mutil bat.\nLehen diska, ''[[It's About Time]]'' deitzen da eta diska horrekin, famatuak egin ziren. Diskako abestitik famatuena Year 3000 izan zen. []an, beste diska bat atera zuten, ''[[Jonas Brothers (diska)|Jonas Brothers]]'' deiturikoa. Diska honekin oso famatuak bilakatu ziren. []an [[Disney Channel]]eko film bat egin zuten: ''[[Camp Rock]]'' 2008 beste diska bat atera zuten" a littel bit longer" diturikoa eta []ko urtarrilean ''[[Camp Rock 2]]'' hasiko dira egiten. Estatu Batuetan [[ekainaren 20]]an estreinatuko da. Disney Channelen Jonas Brotheren hainbat bideo ikusi daitezke, adibidez: ''SOS'', ''Hold on'', ''I wanna be like you'', ''When you look me in the eyes'' edo ''Kids of the future''.\nJonas Brothers Estatu Batuetako pop talde bat da. Hiru anaiaz osatuta dago: Kevin Jonas (Paul Kevin Jonas II, 1987), Joe Jonas (Joseph Adam Jonas, 1989) eta Nick Jonas (Nicholas Jerry Jonas, 1992), Wyckoff, (Nueva Jersey) jatorrikoak. Taldea Disney Channel jabetza bihurtu zen, bere erregistroari erosi zuen hainbat milioi dolarren truke. Hiru mutil hauek Jonas familiakoak dira.\n[]ko [[ekainaren 17]]an, haien bigarren diska, Jonas Brothers argitaratu zen [[Euskal Herria]]n, eta []ko abuztuan, haien hirugarren diska, ''[[A little bit longer]]'', atera zen [[Ameriketako Estatu Batu]]etan. []an [[Avril Lavigne]]rekin kontzertu sorta eskaini zuten [[Europa]]n zehar. Urte berean [[Disney Channel Games]]etan parte hartu zuten hiru anaiek: Nick Jonas (16), Joe Jonas (18) eta Kevin Jonas (20), bakoitza talde desberdin batean. Disney Channelek AEBtan, ''[[Jonas Brothers: Living the dream]]'' deituriko programa bat eskaintzen zuen, eta bertan, Jonas Brothersen kontzertuak eta bizitza ikus daiteke.\n2008ko udan Camp rock Disney Channelen filma protagonizatu zuten. Bandak lau album kaleratu du: It's About Time, Jonas Brothers, A Little Bit Longer, y Lines, Vines and Trying Times. 2008an taldeak hautatua izan zen grammy sarietan Artista Berri Onenaren saria irabazteko eta irabazi zuen errebelazio artista American Music Awards sarietan.\n[[Kategoria:2000ko hamarkadako musika taldeak]]\n[[Kategoria:Ameriketako Estatu Batuetako musika taldeak]]\n•\t1 karrera profesionala\no\t1.1 It's About Time (2006)\no\t1.2 [[cs:Jonas Brothers (2007)]]\no\t1.3 A Little Bit Longer (2008)\no\t1.4 Lines, Vines And Trying Times (2009)\n•\t2 Aktuazioak\n•\t3 Taldearen kideak\n•\t4 Diskografia\no\t4.1 Álbumak\no\t4.2 Soundtrack\no\t4.3 Girak\n•\t5 Filmografía\n•\t6 Sariak eta izendapenak


koleoptero baten marrazkia\nisoptero baten marrazkia\nKoleopteroak arrunki kakalardo bezala ezagutzen ditugun intsektu talde anitza dira. Egur lehorra erasotzen duten espezieak urriak dira, baina garrantzi handia dute artelan, altzariak eta eraikinen egiturari dagokienean.\nOrokorrean, izurriak sortzen dituzten koleopteroak beraien bizitzaren lehen faseetan (larba) portaera eta elikadura oso desberdinak erakustea dute ezaugarri, heldutasunarekin alderatuta. Larbak bizi diren egurretik elikatzen dira; aldiz helduen bizitza laburra da oso, beraien egiteko bakarra estalketa eta ugalketa izaki. Hortaz, intsektu hauek eragiten dituzten kalteak (galeriak egurrean) larbak eginikoa dira; eta egurraren azalean agertzen diren zuloak, helduek egindakoak, zeintzuk beraien larba-zikloa amaitu ondoren, kanpora ateratzen dira estali eta egur berriak infestatzeko helburuarekin.\nHirietan izurrite garrantzitsuak sortzen dituzten koleoptero espezie nagusiak 3 multzo handitan taldekatzen dira: ANOBIDOAK, LIKTIDOAK ETA ZERANBIZIDOAK..\nTalde honetako intsektuen artean, arrunki pipi bezela ezagutzen dena, Anobium Punctatum izenekoa nabarmentzen da; agertze maiztasun eta eragiten dituen kalteen garrantziagatik. Helduek 3-5 mm arteko luzera harrapatzen dute eta kolore iluna dute. Ernaldutako emeek 2, 3 edo 4 arrautzetako talde txikietan jartzen dituzte arrautzak (80 arrautza arte, eme bakoitzeko); egurraren azal zimurrean, arrailetan eta oso sarritan, helduek utzitako irteera zuloetan.\n4 edo 5 aste pasa ondoren, larba zuri txikiak jaioten dira, egurrean zehar sartu eta galeriak zulatzen dituzte, egurraren zuntz norabidea jarraituz. Larba hazi ahala, galerien tamaina ere handitzen doa, zerrauts zimur eta lakarra utziz.\nIntsektu hauen bizi-zikloa 2, 3 urte edo gehiagokoa da, egurraren elikagarri baldintza eta ingurunearen arabera. Airearen hezetasun handiak eta neurrizko tenperaturak beraien garapenari mesede egiten diote (22-24�). Larba aldiaren bukaeran, intsektua 6mm-ko luzera izatera heltzen da, eta pupa egoerara pasatzen da, egurraren azaletik gertu kokatzen diren kamaretan. 6-tik 8 astera ematen ditu egoera honetan, ondoren, intsektu heldua bihurtzen den arte.\nMaiatza eta abuztua bitartean, helduak kanpora ateratzen dira; egurrean 1,5 eta 2 mm arteko diametroa duten zulo biribilak eginez. Une honetan detektatu daiteke egurretik eroritzen den zerrautsa.\n3-tik 4 astera bizi diren helduak hegalari trebeak dira, eta egurraren kanpoaldean estali ohi dira; honela, beraien biologia zikloa itxiz.\nAnobium Punctatum-ek hostozabalen zurgizena eta koniferoak erasotzen ditu, eta hezetasun baldintzatan, zenbait hostozabalen zurgiharra ere. Horma zelularraren osagaiez elikatzen da (zelulosa gehien baten), zenbait mikroorganismoren akzio sinbiotikoaren bitartez.\nBelaunaldi berrien erasoa larbak utzitako zerrautsaren agerpenarekin ematen da aditzera. Larba horiek helduek utzitako zulo zaharretatik ateratzen dute zerrautsa.\nLiktidoak neurri txikiko koleopteroak dira, Espainian bi espezietan irudikatuta: lehena autoktonoa, Lyctus Linearis; eta bestea, jatorri tropikala duena, Lyctus Brunneus, aktiboagoa eta gure ingurumen baldintzetara egokituagoa.\nIntsektu mota hauen helduek itxura luzanga eta estua dute, 3 eta 5 mm arteko luzera, eta kolore ilun edo gorrixka. Ernaldutako emeek 2, 3 edo 4 arrautzetako talde txikietan jartzen dituzte arrautzak, egurraren barne hodietan (30-50 arrautza arte). Larba txiki zurien jaiotzea errunalditik 2 edo 3 astera gauzatzen da.\nLarbek egurraren galeriak zulatzen dituzte, non talko hautsen antzeko testura duen zerrauts fina pilatzen duten. Larbak gehienezko tamaina harrapatzen dutenean (4 mm-ko luzera) pupa egoerara pasatzen dira, egur azalaren azpialdean egiten dituzten kamaretan.\nHiru bat aste ondoren, helduak kanpora ateratzen dira 1 eta 2 mm-ko diametroa duten zulo biribiletatik. Helduen irteera hau Martxoa-Apirila eta Urria-Azaroa hilabeteetan burutzen da. Emeak 6 aste inguru bizi dira, arrak ordea, 2 edo 3 aste. Bizi-zikloa urtebetekoa da normalean, baina 3 edo 4 hilabetera murriztu daiteke hezetasun eta tenperatura baldintzak eta egurraren elikagarritasuna hobezinak direnean.\nIntsektu hauek ezin dute zelulosa digeritu, horregatik, azukrea, zenbait proteina eta egurraren almidoia dira beraien elikagai iturri nagusiak. Liktidoen erasoak honako baldintza hauek betetzen dituzten hostozabalen egurretara mugatzen dira: 0,07mm-ko diametroa edo gehiago duten hodiak izan (tamaina honetatik aurrera, posible dute emeek arrautzak jartzea), almidoi kopuru altua eduki (%3tik gorakoa pisu lehorrarekiko), eta %8 eta %30-a arteko hezetasuna izan.\nLiktidoek eragindako kalteak anobidoek egindakoetatik bereizi daitezke, larbek egindako galeriak ez direlako independienteak, anobidoen kasuan gertatzen den bezela; hori dela eta, azaleko geruzaren azpian dagoen egur guztia erabat suntsituta egon daiteke. Hala eta guztiz ere, oso zaila da liktidoen eraso bat irteera zuloak agertu baino lehen iragartzea. Bizi-ziklo laburra dutenez, egurraren berrinfestazioa oso arin egiten da.\nEstrukturaren ikuspuntutik, egurrezko egiturari erasaten dion koleoptero talderik garrantzizkoena da. Tamaina handiena duten xilofagoak dira, eta erretxinadun egur zein hostozabalen egurrari erasoten diote.\nLarbek zentimetro bateko zabalerako galeriak zulatzen dituzte egurrean zehar, kalte larriak eraginez beronengan.\nHorregatik, intsektu hauek suntsitzeko, tratamendu sakona egitea ezinbestekoa da. Koleoptero heldu bilakatuta (kakalardo), egurretik ateratzean, 0,5 bider zentimetro bateko zuloa uzten du.\nKoleoptero hauek udaberrian ikusi ohi dira. Kolore iluna, 10 eta 20 mm artekoak, eta bereizgarri egiten dituzten antena luzeak. Helduen bizia oso laburra da (15 egun arrak eta 8 egun emeak), baina espeziearen ziklo guztia, oso luzea (2 eta 12 urte artekoa); betiere, tenperatura, ingurumenaren hezetasuna eta egurraren elikagarritasunaren arabera (baldintza hobezinak: 28-30� eta %18-20-ko hezetasuna egurrean).\nIntsektu honek eragiten dituen kalteak beste koleopteroek sortzen dituztenak baino azkarragoak eta larriagoak dira; hori dela eta, irteera zulo bakar baten agerpenak egurraren barne egituran kalte handiak egon daitezkeela adierazi dezake. Karraskatzen ari direnean egiten duten zaratak erasoaren igartzea erraztu dezake, baita intsektuak egurrean duen kokapena ere.\npipiak eragindako kalteak egurrean\nkolepteroak eragindako kalteak egurrean


AUTODETERMINAZIOAZ 10 PUNTU – Gureberriak\nHomeArtikuluakAUTODETERMINAZIOAZ 10 PUNTU\nabendua 17, 2015 gureberriak Artikuluak Erantzunak desaktibatuta daude AUTODETERMINAZIOAZ 10 PUNTU sarreran\n(Iturria: Iparla. www.iparla.wordpress.com )\n“Autodeterminazioa oinarrizko eskubidea da eta oinarrizko eskubideak ez dira bozkatzen. Independentzia politikoa eta nazionala dira autodeterminazio eskubidearen edukiak, inolako baldintzarik gabe”\n1.- Oinarrizko giza eskubideak berezkoak, jatorrizkoak, berehalakoak, baldintza gabeak, jarraikiak, iraunkorrak, igorri ezinak, inalienableak, bazterrezinak eta preskribaezinak dira.\n2.- Oinarrizko giza eskubideak askatasunaren eta demokraziaren osagaiak dira, eta beraz, ez dira bozkatzen, ez dira erabakitzen, ez eskatzen, ez ematen, ez baldintzatzen…ez dira hautatzeko gaia. Soilik gauzatu edo urratu egiten dira.\n3.-Autodeterminazio eskubidea oinarrizko giza eskubidea da, herri guztiei berezkoa zaiena.\n4.- Inperialismoa dagoen lekuan, oinarrizko giza eskubiderik ez dago. Herrien autodeterminazio eskubidea falta den lekuan (giza eskubideetan lehena eta beste guztientzat baldintza beharrezkoa) ez dago giza eskubiderik.\n5.- Baldintzatutako autodeterminazio-eskubidea, kontraesan bat da berez, termino kontrajarriak dira baldintzak eta autodeterminazioa.\n6.- Inperialismoaren aurrean askatasun berehalakoaren oinarrizko eskubidea da autodeterminazio eskubidea; independentzia politikoa eta nazionala ditu edukitzat, baldintzarik eta luzamendurik gabe.\n7.- “Erabakitzeko eskubidea” deiturikoa ez da herri guztien autodeterminazio eskubidea beste era batera esanda; autodeterminazio kontzeptua esanahiz eta edukiz hustutzea baizik. Inperialismoaren errealitatea ukatzea da, erregimen menderatzailearen homologazioa lortzeko ahalegina.\n8.-Inperialismoaren errealitatea ukatuz, ez dira kontutan hartzen gaurko okupazio erregimenaren oinarri diren errepresio, terrorismo, konkista etab. Erregimen horren barrutik abiatuko omen da gure autodeterminaziorako eskubidea. Hau da, gure herria ukatzen duten okupazio erregimenen zapalkuntza politiko, ekonomiko, demografiko eta ideologikoaren menpean determinatu behar omen dugu gure borondate nazionala.\n9.- “Erabakitzeko eskubide” deiturikoarekin nazio okupatua eta zapaldua esistitzen dela ukatzen da, eta beraz, nazio erresistentziak ezin du horretan oinarritu. Ondorioz, independentzia nazionala ez da oinarrizko giza eskubidetzat hartzen; urrutiko asmo lauso eta hutsal bat bezala ulertzen da.\n10.-Autodeterminazioa eta defentsa legitimorako eskubidea banaezinak dira, defentsarik gabeko eskubidea ez baita eskubidea.\nGEURE POLITIKARIEK EZIN DUTE IGELARENA EGIN\nAske bizi nahi degu ta Euskal Herrian barrena\nAssata Shakur «Munduan eta historian ez dago bere zapaltzailearen moraltasuna galdatuz askatasuna lortu duenik»


Eizmendi eta Telleria ez dira ariko Igeldoko Harrian - Kirola - Berria\nEizmendi eta Telleria ez dira ariko Igeldoko Harrian\nDonostiako Aste Nagusiak gaur du lehen larunbata, eta, egun horretan ohikoa denez, Igeldoko Harria txapelketa jokatuko da Trinitate plazan (19:30). Zortzi harri-jasotzaile ariko dira: Xabier Aranburu, Julen Diaz, Gorka Etxeberria, Imanol Illarramendi, Mikel Lopetegi, Xabier Peñagarikano, Urtzi Telleria eta Josu Urbieta. Azken orduko bik huts egin dute, Beñat Telleriak eta Jokin Eizmendik ezingo dutelako parte hartu osasun arazoengatik. Eizmendirena hutsune handia da, bera baitzen faborito nagusia, iaz hamasei altxaldiko saio ikusgarria eginda.\nIgeldoko Harria harri baldarrik ezagunena da. 134 kiloko pisua du, eta Igeldoko itsas ertzean aurkitu zuten. Inoizko markarik onena Juanjoxe Unanue Goenatxo-k ezarri zuen, 2002ko Euskadiko sei orduetan. Hemeretzi aldiz bildu zuen.


Enkarterrialdek nekazaritzako elikagaien berrikuntzari eta bioekonomiari buruzko online ikastaroa antolatu du ~ Blog de Petronor\nEnkarterrialdek nekazaritzako elikagaien berrikuntzari eta bioekonomiari buruzko online ikastaroa antolatu du\n22.11.21 Olaia Saralegi No hay comentarios\nEnkarterrialde landa garapenerako elkarteak nekazaritzako elikagaien berrikuntzari eta bioekonomiari buruzko online ikastaroa martxan jarri du, Enkarterrialde Open Lab proiektuaren bitartez. Dot Coop‐ek kudeatzen du prestakuntza‐pilula gisa aurkeztu den plataforma hau, zeinek Bizkaiko Foru Aldundiaren Ekonomia Sustatzeko Sailaren babesa du, lehiakortasuna sustatzeko 2021eko laguntzen bitartez.\nEnkarterrialde Open Lab proiektuak hiru urte baino gehiago daramatza nekazaritzako elikagaien eta bioekonomiaren sektorean ekintza berritzaileak antolatzen, eta hainbat prestakuntza‐ekintza eta jardunaldi egin izan ditu nekazaritzako elikagaien eta basogintzaren berrikuntzaren inguruan. Oraingo honetan, hogeita bi orduko online ikastaroa egingo da. Ikastaroa bost modulutan banatuta egongo da, eta ikusentzunezko materialak eskainiko dira, baita berrikuntza‐arloaren gaineko ezagutzak bultzatzeko tresna sorta ere. Ikastaroa doakoa eta asinkronoa izango da, eta aprobetxamendu‐ziurtagiria banatuko da. Ziurtagiria Enkarterrialde Open Lab‐en webgunean izango da eskuragarri.\nBioekonomiaren eta nekazaritzako elikagaien berrikuntzaren arloan kezka eta sentsibilitatea duten pertsona guztiei zuzenduta dago, baldin eta ekonomia eredu berriei, teknologia berriei edo ekonomia zirkularrari buruzko ezagutzak bereganatu nahi badituzte.\nPlataforma honen bitartez, Enkarterrialde Open Lab ekimenean 2019tik sortu diren edukien balioa azpimarratu nahi da era sistematizatuan, bioekonomiaren arloan berrikuntza sustatzeko. Bestalde, nekazaritzako elikagaien eta basogintzaren arloan oinarritutako bioekonomiaren inguruko oinarrizko ezagutzak eskaini nahi dira, eta Enkarterrin lehiakortasuna hobetzeko ekimen berritzaileak sor daitezen lagundu.\nAutoebaluazioa egingo da modulu bakoitza bukatutakoan, eta Enkarterrialde eta Dot Coop elkarteek igorritako ziurtagiria banatuko zaie partehartzaileei, baldin eta ikastaroa osatzen duten bideoen % 30a gutxienez ikusi badituzte, 1etik 4ra bitarteko moduluetan % 70etik gorako balorazioa lortu badute eta 5. moduluko ekintzei buruzko iruzkina bidali badute.\nIkastaroan parte hartu ahal izateko, esteka honetan eman beharko da izena:\nOnline ikastaroa: nekazaritzako elikagaien berrikuntza eta bioekonomia.


19 urteko gazte bat ikertzen ari dira Tolosako elkarte gastronomiko batean lapurreta egiten saiatzeagatik - Tolosa - Tolosaldeko ataria\n19 urteko gazte bat ikertzen ari dira Tolosako elkarte gastronomiko batean lapurreta egiten saiatzeagatik\nTolosaldeko Ataria 2019-11-05 13:03\nAtzo goizaldean jakinarazi zion Ertzaintzak 19 urteko gizonezko bati ikerketapean zegoela indarra erabiliz egindako lapurreta-ahalegin batean parte hartzeagatik.\nErtzaintzak azaldu duenez, gaztea lapurreta egiteko asmoz Tolosako elkarte gastronomiko batean sartzen saiatu zen. "Goizaldeko hiruak eta hogei aldera, Ertzaintzak jakin zuen bi pertsona Tolosako Rondilla kaleko elkarte gastronomiko batean sartzen saiatu zirela, dirudienez lapurreta egiteko asmoz. Informazio horren arabera, susmagarriek ostikoka behartu zuten lokaleko atea, baina barrura sartu zirenean bazkide bat aurkitu zuten bertan. Bazkideak aurre egin zien bi gazteei, eta hauek korrika alde egin zuten".\nErtzaintzara deitu ondoren, hainbat patruilak inguruneak miatu zituzten bi susmagarriak aurkitzeko asmoz: "Tolosako Plaza Zahar inguruan zihoan patruila batek lauak eta hamar aldera ikusi zuen ustezko inplikatuetako baten deskribapenarekin bat zetorren gizonezkoa".\nGaztea, 19 urtekoa, geldiarazi eta identifikatu egin zutela azaldu dute Ertzaintzatik: "Beharrezko egiaztapenak egin ondoren, ertzainek jakitera eman zioten ikerketapean geratu zela indarra erabiliz egindako lapurreta-ahaleginean ustez parte hartu izanagatik".\nErtzaintzak jakinarazi duenez, une hauetan gertaera argitzeko ikerketak zabalik jarraitzen du bigarren inplikatua identifikatu ahal izateko.


HISTORIA ETA GEOGRAFIA: 2 BATX. GASTEIZKO KLIMAREN IRUZKINA\nGASTEIZKO KLIMAREN IRUZKINA\nGasteizko tenperatura begira bataz bestekoa 11,7º C da latitude epelean baitago, bertan eguzkiaren izpiak urtaro bakoitzean modu desberdinean jotzen dute.\nZabaltasun termikoa, 17,8º C - koa da, hau da, ertaina, 10º - 20º C bitartean dagoelako eta klima ozeanikoaren eta klima mediterraneo kontinentalizatuaren erdibidekoa da.\nArro horiek ixten dituzten banalerroetako mendiek, iparraldetik, eragin ozeaniko txikiak hartzen dituzte eta kontinentalizazioari mesede egiten diote.\nTenperatura hotzenak neguan ematen dira, izozte handietan, antizikloi termikoa dela eta udan, beroenak, azoreetako antizikloiaren eraginean dagoelako. Borraska termikoak udako zaparradak eragiten ditu.\nIndizea kalkulatzeko:-30 mm euria hilabete bakoitzean\n0-2 ERDI HEZEA\nPrezipitazioei dagokionez, guztira, 843,9 milimetro dira, hau da, hezea. Frente polarraren borraskak eragiten dutelako. Eta euri orografikoak haranak eta mendi txikiak zeharkatzen dituztelako.\nEuri gehien egiten duen urtaroa, udazkena – negua da eta gutxien udan, azoreetako antizikloiagatik baina noizbehinka trumoiak daude.\nKlima honetan Isurialde mediterraneoa da, ibaien luzera isurialde atlantikoan baino handiagoa da. Ibaien malda, goi-ibarrean izan ezik, isurialde atlantikoan baino askoz txikiagoa da. Ibaien sareak egitura sinplea dute, arroak zabalak dira eta ur- emaria atlantikokoan baino txikiagoa da. Ur emariak gora egiten du nabarmen udaberriko eta udazkeneko prezipitazioekin batera, eta udan agorraldi nabarmenak egoten dira.\nKlima honi Transitzioko landaredia dagokio:\nKlima ozeanikoko landaredia, baso hosto erorkorrekoa da. Baldintzatzaileak, hezetasuna eta tenperatura epelak dira. Baso mistoa (pagoa, haritza), kantabriar artadia (artea, gurbitza,...) eta bigarren mailako basoa aurki dezakegu pinue eta eukaliptoa. Belardiak ere ikus ditzakegu.Nekazaritzak gune zabalak hartzen ditu.\nGasteizko klima trantsizioko ozeanikoa da. Penintsulako iparraldean kokatuta eta Euskal Autonomi Erkidegoa da.\nPublicado por Teresa Olabarria en 3:00


Zugana hurbiltzeko modua aldatu dugu, eta orain Online Banka hobea eskaintzen dizugu, erabiltzeko errazagoa eta intuitiboagoa.\nDagoeneko erabiltzen hasi bazara, nabarituko zenuen aldaketa nagusia: online bankako nabigazioa berdina da ordenagailuan eta aplikazio mugikorrean.\nLABORAL Kutxan aurrerapauso handia eman dugu gure bezeroen ohituretara egokitzeko, horiek telefonotik nahiz tabletatik edo ordenagailutik erabiltzen baitituzte urrutiko banka-zerbitzuak. Horregatik, nabigazio-esperientzia bakarra eskaini nahi izan diegu. Mota horretako plataforma anitzeko zerbitzua eskaintzen dugun lehen finantza-erakundeetako bat gara. Zertan datzan azalduko dizugu.\nHainbat gailu, nabigazio-esperientzia bakarra\nBizi garen mundu honetan, Internet informazioa bilatzeko erreminta edo online supermerkatu bat baino askoz gehiago da. Gure ekosistemaren funtsezko alderdia bihurtu da. Sistema horretan, gailu mugikorrek kokaleku garrantzitsua betetzen dute aspaldidanik.\nHorregatik, duela urtebete mugikorrerako LABORAL Kutxa aplikazio berria merkaturatu genuen, Banka Mugikorraren funtzionalitateak hobetuz. Pixkanaka, telefonoarekin edo tabletarekin urrutiko eragiketa guztiak egin ahal izatea zen helburua. Baina, horretarako, aurrerapauso bat eman behar genuen eta aurrerapauso hori joan den astean eman genuen: zure ordenagailuan erabiltzen duzun Online Banka aldatu dugu, mugikorrean erabiltzen duzunaren berdina izan dadin, eta alderantziz.\nEta horrela izango da etorkizunean ere, aurrerantzean, gure online bankan txertatutako hobekuntza guztiak erabiltzaile guztien eskura egongo baitira: mugikorrean, tabletan eta ordenagailuan. Eta alderantziz, banka mugikorreko hobekuntzak online bankan txertatuko dira.\nErabilgarritasun handiagoa eta funtzionalitate gehiago eta hobeak\nGure Online Banka berrian desagertu egingo da alboko menua, kontratatuta dituzun produktuetan sakatuz, nahi dituzun eragiketak egin ahal izan ditzazun, horiek finantza- nahiz aseguru-arlokoak izan. Baina ohitzeko egun batzuk behar badituzu, Online Banka klasikoaren jatorrizko itxurara itzuli ahal izango duzu. Egia esan, ez dugu uste beharrezkoa izango denik; oso pozik gaude aldaketarekin eta gure bezeroak ere hala egotea espero dugu.\nOnline Banka berria sortzeko web diseinu moldagarriko irizpideak erabili ditugu (responsive deiturikoa), eta, beraz, hura automatikoki egokitzen da mota guztietako gailuetara, leku guztietan zerbitzu bera eskaini ahal izateko. Berdin da pantaila handia edo txikia izan, gailua mugikorra edo mahairako izan.\nEmaitza erabilgarriagoa izango da, mugikorrean edo tabletan ordenagailuko funtzionalitate guztiak agertuko direlako, eta nabigazio-esperientzia antzekoagoa izango delako.\nIzugarrizko aurrerapausoa etengabe hobera egiteko ibilbidean\nGure Online Banka martxan jarri genuenetik, integrazio horretara bideratutako hobekuntzak aplikatu ditugu behin eta berriz. Duela urte batzuk, adibidez, aseguruen operatiba txertatu genuen telefono mugikorrean, eta garabi bat lortzeko geolokalizazio-zerbitzua eskaintzen hasi ginen, besteak beste. Iaz, berriz, aplikazio berri bat jarri genuen martxan txartelekin eragiketa berriak egin ahal izateko, eta push jakinarazpenen gisako zerbitzuak gehitu genituen. Etengabe egokitu eta hobetu dugu aplikazioa, hura egunero erabiltzen duten pertsonen oharrak aintzat hartuta.\nOrain eman dugun aurrerapausoa ibilbide horretan gertaera garrantzitsua izatea espero dugu, baita zuen iritziek, galderek, balorazioek eta, nola ez, kexek eskatzen diguzuena betetzen lagun diezagutela ere. Horregatik, dagoeneko Online Banka berria probatu baduzu, esan iezaguzu zer iruditzen zaizun, eta bestela… zeren zain zaude?\nTags: aplikazio mugikorra appa mugikorra online banka ordenagailua tableta\nJuanma (6:19 pm 21 ekaina, 2017)\nZergatik betiko online bankak jarraitzen du agertzen ordenagailuan?\nBikoteari ordez berria agertzen zaio…\nEz daukat beharrik baina arritzen nau.\nLaboralKutxa (1:40 pm 22 ekaina, 2017)\nKaixo Juanma! Izan liteke zu autonomoa izatea? Kasu horretan pixka bat gehiago itxaron beharko duzu baina aurki egongo da prest\nJuanma (1:13 pm 27 ekaina, 2017)\nHori da, utonomoa naiz. Suposatu nuen…\nEz dago arazorik.\nMila esker argitzeagatik.


Sanfermines | Donostiatik, Joseba Barandiaran gogoan - El Salto - Hordago\n1978ko uztailaren 8ko iluntzean polizia batek jaurtiriko balak hil zuen German Rodriguez Saiz Iruñeko Orreaga karrikan. Bi egun eta erdi beranduago, uztailaren 11ko eguerdi aldean beste polizia batek Donostiako San Bartolome kalean gauza bera egin zuen Joseba Barandiaran erail zuelarik.\nOrduko Barne Ministroa zen Rodolfo Martin Villaren esanetan, erailketa horiek “akatsak” izan ziren, poliziak Iruñean zein Donostian erasotuak izan zirelako. Harrigarria zen Ministroaren lotsagabekeria horrela argudiatzeko Donostian egindako agerraldia, zein Madrilgo Parlamentuan bertan eginikoa. Izan ere, Iruñeko gertaera latzak sinestezinak baziren ere, Donostian eta Errenterian gertaturikoak sinestezinagoak ziruditen. Nola onetsi zitekeen Sanferminetan, zezen plazan polizia -agintariak buruan zirelarik- sartzea bi lekuetatik eta bi alditan, borraz, ke potez eta tiroka, pankarta baten aitzakian? Nola arrazoitu zitekeen Iruñeko uztailaren 8ko demasezko erasoa burutu ondoren, 24 ordu beranduago, zuhurtziari eutsi beharrean, polizia agintari batek irratiz esatea bere kideei: “Eman buelta plazari. Prestatu fusil-ahoko guztiak eta jo indar guztiekin. Ahalik eta gogorren. Bost axola hiltzen baduzue, Aurrera!”? Eta nola justifikatu, Iruñeko triskantza eragin ostean, Euskal Herri osoan izandako elkartasun mobilizazioek berriro antzeko errepresio bortitza pairatzea? Izan ere, Sanferminetako gertaerekin abiaturiko errepresio irrika moteldu beharrean, areagotu egin zen hurrengo egunetan, Donostian eta Errenterian bereziki. Hori dela eta, Iruñeko “akatsa” zuzendu beharrean, askoz gehiago okertu eta larritu zuten Donostian beste erailketa batekin: Joseba Barandiaranena, hain zuzen ere.\nUztailaren 11ko goizean, Iruñearekiko elkartasunez burutzen ari ziren greba eta mobilizazioen karietara, polizia berriro metrailetekin eta pistolekin aritu zen, patxadaz eta inpunitate osoz Donostiako Aldapeta eta San Bartolome kaleek bat egiten duten gunean. Manifestazio bat Urbieta kaletik Amara aldera zihoala, hainbat barrikada eratu zituzten, polizien erasoak saihesteko asmoz. Kinka horretan, poliziek tirokatu egin zituzten manifestariak eta barrikaden atzean babestu zirenak. Hortxe, San Bartolomeko kaleko 11 zenbakiaren parean, manifestari zebilen Joseba Barandiaran gazteak bular aldean jaso zuen Aldapetatik botatako bala. Kaleko atzeko aldean artatu ostean, azkar-azkar ospitaleratu zuten baina hark ere hantxe eman zuen azken arnasa. Germanekin elkartasunean, Germanek bezala bukatu zuen bizitza 19 urterekin Astigarragako gazteak.\nOrdutik gogoan izan ditugu biak baina, nire uste apalean, era desberdinez. 1979tik aurrera, German omendua izan da urtez urte, behar zuen gisan. Joseba, aldiz, memoriaren zirrikituetan galduxeagoa dugulakoan nago. Orreagako bidean Germanen aldeko oroitarria 1978az geroztik izan dugun lez, Donostia aldean ez dugu holakorik Josebaren alde 40 urte beranduago, ezta arrastorik ere. Donostia aldeko lagunek zein Euskal Herriko memoriaren aldeko taldeek ez al lukete Joseba kontuan izan beharko, gure memoriaren leku eta hutsune horiek betetzeko?


Bi urte Hodei Egiluzen zain | Geuria\nBi urte Hodei Egiluzen zain\nHodei Egiluz desagertu zela bi urte beteko dira urriaren 19an. Koro Diaz bere amak gutun hunkigarria idatzi dio. 2013ko urriaren 19an desagertu zen Hodei Galdakaoko bizilaguna Anberesen (Belgika). Ordutik bilaketak aurrera darrai.\nHona hemen Koro Diazek Hodei Missing atarian irailaren 30ean idatzitako gutuna:\nHemeretzi egun barru bi urte beteko dira Skype bidez zure azkenengo hitzak entzun nituenetik: “Bi egun barru etxean!”. Dagoeneko bi urte igaro dira eta oraindik ez dut lortu zu aurkitzea. Bidea korapilatsua ari da izaten, oztopoz betea, baina EUTSI, AURKITU EGINGO ZAITUT! Egunen batean oztopoak hauts bilakatuko dira, bidea samurtuko da eta zu besarkatuko zaitut.\nHodei, ez dakit non zauden, baina badakit berriro elkar ikusiko dugunean ikaragarria izango dela. Egun hori iritsiko da, ez dakit noiz. Atsekabeak eta minak kontsumitu ez gaitzan espero dut eta zu aurkitzeko indarrak izan ditzagun borrokatuko dugu.\nSailkatuta: Gutuna, Hodei Egiluz, Koro Diaz\nSelfie makilaren bila


by Bizkaia · Published 28 September, 2017\n“Herritarren partaidetza eta gizarte-aldaketa” programak pertsona eta profesional moduan prestatzeko gonbita luzatzen dizu, esperientzia osoa egiteko, diziplina arteko ikuspegitik. Proposamen honek gizarte mailan garrantzi handia duten gaiak biltzen ditu, herritartasuna, partaidetza arduratsua eta gizarte-aldaketa,...\nby Bizkaia · Published 26 September, 2017\nKurtso honetan Kiribil Sarearen urteurrena da; 10 urte betetzen dituzte. Proiektu, ekintza, formazio,… ugari egin dute… eta urte hauetan persona asko pasatu direz Horregatik, datorren urriaren 27an, ospakizun bat egingo dute; topatzeko momentu bat izango da....\nby Bizkaia · Published 19 September, 2017\nAurton, ETPIak eta Fedearen Zabalkunde eta Katekesirako Ordezkaritzak hainbat tailer prestatu dogu beste hainbat tresnagaz pastoralgintzan lagungarri izango doguzalakoan. Aitatutako tailerrok eguaztenez garatuko dira Barria eraikinean 19:00etatik 21:00etara eta honeek dira: 1.- Tresnak I...\nAurten, berriro, MSCk proposatzen digu Eskaut Zozketan parte hartzera. Taldean papeletak hartu nahi badituzue, irailaren 26ra arte egin dezakezue. Papeleta bana 2€ren truke saltzen dira. Kartel bat eransten dizuet. Zosketa Papeletak hartzerakoan jar ezazue...\nby Bizkaia · Published 14 September, 2017 · Last modified 5 December, 2017\nIraileko Jardunaldiak gero eta gertuago daude, eta ez duzue inskripzio egin? Izena emateko epea luzatu egin dugu, Irailaren 17ra arte, EEBko Erreflexio Jardunaldiak joateko aukera ez galtzeko. enREDadas, “elkarrekin guztiona indartu” lelopean, begiraleen eta eragile...\nby Bizkaia · Published 13 September, 2017\nEleizbarrutiko Teologia eta Pastoraltza Institutuak, Bizkaiko Caritaseko Lankidetzarako egitarauagaz eta Misinoetarako Bilboko Ordezkaritzagaz batera, igaz XX. urteurrena ospatu eban Ipar-Hegoaldea heziketarako ikastaroaren ekitaldi barrirako deialdia egiten dau. Hogeta bat urtetik gorakoentzat da; hain...


Etorkizunera begira arraun - Bizkaiko Hitza\nAmaitu berri da arraun denboraldia. Bizkaiko taldeek zenbait momentu gogoangarri izan dituzte, eta liga guztietako lehen postuetan ibili dira lehian. Hala ere, oraingoz behintzat, Gipuzkoako taldeek nagusi direla erakutsi dute. Bizkaikoek bost bandera eskuratu dituzte Eusko Label ligan.\n2019, irailak 20 Albisteak, Asteko Gaiak, Bizkaia, Kirola 506\nListo. Amaierara iritsi da arraun denboraldia. Arraunak uretatik atera, traineruak apaletan gorde, eta ondo merezitako atsedenaldia hartzeko garaia heldu zaie arraunlariei. Eta ez da gutxiagorako. Izan ere, urte osoa prestatzen ibili ostean, udarekin batera, arraunlariak txalupa azkarren bilakatzeko lehia gordinean murgiltzen dira. Horretarako, arraunkadaz arraunkada, olatuen gainetik eta hodeien azpitik, asteburuero atera dira itsasora etxera banderaren batekin itzultzeko ametsarekin. Aurten, ordea, beste urte batzuetan ez bezala, Bizkaiko taldeek ez dute lortu zakua beteta amaitzerik. Ondo lehiatu diren arren, Kaiku eta Urdaibai taldeek beste urte batzuetan erakutsitako mailatik urrun dabiltzanez, banderak gordetzeko apalak espero baino hustuago amaitu dute. Hala ere, bizkaitarren denboraldiak ekarri ditu etorkizunera begira esperantza pizten duten zenbait momentu pozgarri.\nLehendabizi, goi mailako ligan, hau da, Eusko Label TKE Traineru Kluben Elkarteko Ligan, Bizkaiko sei talde aritu dira: Santurtzi, Zierbena, Urdaibai, Ondarroa, Kaiku eta Isuntza. Guztira, bost bandera eskuratu dituzte, eta denek lortu dute maila mantentzea. Horien artean, Santurtziko Sotera trainerua izan da azkarrena, eta, hiru bandera irabazteaz gain, hirugarren postua ere eskuratu du ligan, Orio eta Hondarribiaren atzetik.\n“Balorazio oso positiboa egiten dugu, Bizkaiko lehenengo taldea izan gara, hiru bandera, Espainiako txapelketa… Egia da banderaren batek ihes egin digula; hortaz, badugu zer hobetu datorren denboraldirako”, nabarmendu du Iker Zabala Santurtziko entrenatzaileak. Haien helburua aurreko urteko bosgarren postua hobetzea eta ohorezko txandan sartzea zen: “Uda osoa ibili gara lehenengo hiruren artean. Estropada askotan banderatik oso gertu geratu gara, baina Hondarribia zein Orio aurretik izan ditugu; zazpi aldiz geratu gara bigarren”. Hori dela eta, hurrengo urtera begira taldea mantendu eta bandera gehiago irabazteko “salto” txiki bat ematea dute helburu.\nSailkapen taulari jarraituz, Zierbena taldea ageri da Santurtziren atzetik, laugarren postuan. Bandera bat eskuratu dute aurten, eta, 2014an maila berreskuratu zutenetik, TKE Ligan finkatzea lortu dute, eta egungo talderik sendoenetako bat osatu. Kontrako bidea hartu dute aurten makalago ibili diren Urdaibai —bosgarren— eta Kaiku —bederatzigarren— arraun taldeek. Izan ere, zenbait urtez bai Ligako bai Kontxa banderako lehian aritu diren bi klubak goibel aritu dira aurten. Kaiku banderetako lehiatik oso urrun ibili da. Urdaibai taulan gorago ageri den arren, ez du aparteko denboraldirik egin: entrenatzaile aldaketa eta guzti, azken jardunaldian lortutako bandera baino ez du lortu oraingoan Bermeoko taldeak.\nBestelako sentipenekin amaitu dute denboraldia TKE Ligan aritu diren Bizkaiko beste bi taldeek. Batetik, Isuntza hamargarren postuan izan da, eta, Bizkaiko azken taldea izan den arren, maila mantentzea lortu du. Lehenbiziko denboraldia zuen Lea Artibaiko talde xumeak goi mailan; aurtengo helburua beteta, hurrengo urtean ere talderik onenekin arituko da lehian.\nEra berean, Ondarroako arraun taldeak azkenaldian bizi izandako denboraldirik pozgarriena izan du; TKE Ligan aurreko urteko postua hobetzeaz gain —zazpigarren amaitu dute, Kontxako Bandera lehiatzeko sailkatu dira lehenbizikoz 23 urtetan. “Gure hirugarren urtea izan da TKE Ligan, aurreko urteekin alderatuta, postu bat hobetu dugu aurten, eta 100 puntu baino gehiago eskuratu ditugu lehen aldiz”, adierazi du Koldo Aspiazu Ondarroako presidenteak. Oro har, oso denboraldi “konstantea” egin dutela nabarmendu du. Aitortu du hasieratik izan dutela Kontxan sailkatzeko helburua. “Arraunlari guztiak lehiatu dira. Asteburu batetik bestera zortzi aldaketa egiten genituen arren, trainerua oso ondo ibili da beti; beraz, oso pozik gaude”, azaldu du Aspiazuk. “Gero, Kontxarako sailkatzea genuen helburu, iaz segundo gutxigatik geratu ginen kanpoan, horrek arantza bat utzi zigun eta aurten kentzea lortu dugu”, erantsi du. Aspiazuren esanetan, haiena bezalako talde xume batentzat, maila “bikaina” eman du aurten Ondarroak.\nAurten izandako emaitza onak medio, bai Santurtziko bai Ondarroako zaleek harrera beroa egin diete beren taldeei. Santurtziko Itsasoko Ama arraun taldea historikoa da. Hainbat urtean onenen lehiatik kanpo ibili ostean, badirudi berriro ere garai batean bezain bikain jarduten hasiak direla. “25 bat urteko hutsune handia izan du taldeak, eta, orain, ikusten ari gara ilusioa berreskuratzen ari garela bai klubean bai herrian; oraindik asko falta da garai bateko marea morea berriro ikusteko, baina bide onean goazelakoan nago”, jakinarazi du Zabalak.\nAspiazu ere oso eskertuta azaldu da ondarroarrek taldeari emandako babesa dela eta. “Estropada guztietan, edozein herrira joaten ginela ere, zalerik gehien eramaten zuen taldea izan gara”, azpimarratu du harro. “Kontxakoa, esaterako, ikaragarria izan zen, jende mordoa bildu zen gu ikustera. Azken igandean, soilik autobusetan, 550 pertsona inguru etorri ziren”. Denboraldiak ilusio berriak piztu dituela deritzo. “Orain dela urte bat hasi ginen zuzendaritzako kide berriak lanean, eta, pixkanaka, gora goaz”. Taldearen bilakaeran, harrobiko lana ere nabarmendu du Aspiazuk. “Orain, bulegoko lana egiteko garaia heldu da, arraunlariak lotzekoa. Gu harrobiko taldea gara; emakumezkoen traineruan, bat izan ezik, harrobikoak ziren denak; eta gizonezkoenean ere, etxeko hamabi arraunlari izan ditugu”. Azaldu duenez, hori dute altxorra, eta bide horretatik jarraitzeko erabakia dutela berretsi du. “Egia da, gaur egun, puntan aritzeko, ezinbestekoa dela fitxaketaren bat egitea; baina, hala ere, herriko jendea izan behar da beti lehentasuna”.\nTKE Ligatik harago, KAE 1 eta 2 ligetan ere, ondo aritu dira Bizkaiko taldeak. Getxo arraun taldeak, esaterako, KAE 2 ligako hirugarren postuan geratu ostean, kanporaketarako sailkatu eta KAE 1 ligara igotzea lortu du. KAE 1 ligan, ostera, Deustu arraun taldeak denboraldi historikoa egin du, eta, bigarren sailkatzearekin batera, TKE Ligara igotzeko kanporaketan aritu da lehendabizikoz bere historian. Traineruen lehiako goi mailara igotzeko ametsa, ordea, ezin izan dute gauzatu. Aukerak azken txanpara arte luzatu zituzten arren, ezin izan zituzten aurkariak gainditu. Hala ere, Iker Gimeno patroia oso pozik azaldu da aurten egindako lanarekin, eta gauza handiak lortzeko xedean taldea bide onean doala deritzo.\n“Helburua taldearen maila koxka bat igotzea zen; horretarako fitxatu zuten Jon Elortegi entrenatzailea, eta horretarako etorri nintzen ni ere”, adierazi du. “Hasieratik izan dugu kanporaketan aritzea helburu, eta, banderak irabazi ahal bagenituen, asko hobeto orduan”, erantsi du. Azkenean, bigarren amaitu dute KAE 1 ligan, eta hiru bandera eskuratu dituzte. “Taldeari zeukan guztia atera diogu; arraunlariek dena eman dute, eta oso pozik gaude egindako lanarekin”.\nDenboraldi osoan zehar Zarautz aurretik izan duten arren, Deustuk ere errenta handia atera dio hirugarren sailkatu den Getariari, eta horrek kanporaketak denborarekin prestatzeko aukera eman diela azaldu du Gimenok. “Ondo kudeatu dugu gure errenta, baina egia da Zarautz gu baino indartsuago ibili dela denboraldi osoan zehar eta kanporaketan ere; hala izan da”. Dena den, Gimenok nabarmendu duenez, TKE ligara igotzeko lehiatu izana amets bat izan da, eta ez dira damutzen izandako errendimenduaz. “Deusturentzat lehenengo aldia izan da; gogor egin dugu lan, eta arraunlarien inplikazioa izugarria izan da; bagenekien oso zaila izango zela, aurkariek maila bikaina zutela. Guk geneukan onena eman dugu, baina Zarautz eta Ares hobeak izan dira”, argudiatu du Gimenok.\nDenboraldiko momentu bat hautatuz gero, kanporaketako estropadarekin geratzen da; “TKE ligarekin amets egin genuen, buruan izan ginen, eta igandera arte mantendu genuen ilusioa bizirik”. Talde osoarentzat joan den asteburua oso berezia izan dela dio: “Jarraitu beharreko bidea marraztu dugu”.\n+ Gipuzkoako lorratzari segika


Onintze Kamino Landa, "Hiria eta migrazio prozesuak" egunotako Tabakalerako topaketen antolakuntzan | Noaua Kultur Elkartea\nHemen zaude: Hasiera » Aisia » Onintze Kamino Landa, “Hiria eta migrazio prozesuak” egunotako Tabakalerako topaketen antolakuntzan\nBy\tnoaua\ton\t2018-05-16\tin\tAisia, Euskara, Jendartea, Kultura\nHiria eta migrazio prozesuen gaineko topaketak izango dira egunotan, Donostiako Tabakalerako Z aretoan. Sarrera doakoa izango da. Hiriburuan egingo diren topaketa hauek iragartzen ari bagara, zeharka, Usurbilekin loturarik baduelako da. Ekimen honen antolaketa lan betean dabil Onintze Kamino Landa gizarte hezitzaile usurbildarra. Jardunaldiotaz eta bere lan esperientziaz galdetu diogu aste honetako NOAUA! aldizkarirako.\nTopaketa hauetan gai honen inguruko aditu eta elkarteek parte hartuko dute, “hausnarketa bultzatu eta egitasmo ezberdinak partekatzeko”. Beharra bada eta. “Jakin badakigu, gure artean, gero eta pertsona gehiago daudela kale egoera zaurgarrian, eta ez da kasualitatea, kolektibo honen gehiengoa, agiri ofizialik gabe edota errolda agiritik kanpo dagoen emigrante edota errefuxiatua izatea. Topaketa hau kolektiboki zein indibidualki, arte mundutik zein gizarte hezkuntzatik marko hori aztertu, ulertu eta erantzun-sareak eraikitzeko antolatu dira”, diote antolatzaileek. Bertaratzeko gonbita luzatzen dute. “Zuen izan izango gara!”, luzatu dute gonbita.\nMigrazio prozesuak erdigunean jarri nahian\nAipatu moduan, prestaketa lanetan ari da parte hartzen Onintze Kamino Landa usurbildarra. “Beste lagun batekin batera, aspalditik genuen Donostian zerbait egiteko gogoa”, adierazi dio NOAUA!ri. “Gure kaleetan, egoera zaurgarrian dauden pertsona asko bizi dira, eta haien ikusezintasuna, ikusgarri bilakatu nahi genuen jendartearen aurrean. Migrazio prozesuak erdigunean jarri, gure espazio publiko zein pribatuetan norbere identitatea nola garatzen den aztertu, eta duen garrantzia eman nahi genion problematika honi, gure hiriburuko egoera erreala agerian utziz, eta hau salatuz, bizitza gehiegi baitaude kale egoera oso irregularrean”, gogorarazi digu Kaminok.\nGizarte hezitzailea da bera. Bere ogibideaz eta topaketa hauen berri eman digu Onintzek, aste honetako aldizkarirako. Topaketen egitaraua doakizue segidan. Sarrera doakoa izango da:\nTopaketa: “Hiria eta migrazio prozesuak”\n18:30 Migrazioak eta krisi globala: Santiago Alba Rico.\n19:30 Bizi esperientzia bat: Katya Reimberg.\n20:00 Museum of Impossible Forms: Ahmed Al-Nawas.\n18:30 Mugikortasunak eta mugak. Prekarietatetik mediaziora: Mercedes Jiménez.\n19:30 Bizi esperientzia bat: Ibrahim Reghioui.\n20:00 Hirian geratzeko gida:Felipe Polanía.\nHarrotu ileak. Identitatea, harremanak eta gazteak:Tabakalerako hezkuntza taldea.\n9:00 Bertako testuinguruaren argazkia I:Samira Goddi, Ane Iturbe, Laia Abokatuak, Loira Manzani.\n11:30 Bertako testuinguruaren argazkia II:Bidez Bide elkartea, Kolore Guztiak elkartea, Ongi Etorri Errefuxiatuak plataforma.\nNon: Donostiako Tabakaleran, Z aretoan (1. solairua).\nOharra: hitzaldi guztiak arabierara itzuliko dira aldi berean.


Gipuzkoako enpresek eskari zorroa inoiz baino beteagoa dute | Ekonomia | Berria\nNoiz sortua: 2018-10-05 13:31:47\nGipuzkoako enpresek eskari zorroa inoiz baino beteagoa dute\nAdegi patronalak herrialdeko enpresetan egindako inkestak azken urtetako datu onenak eman ditu. Gipuzkoak urtea barne produktu gordinaren %2,7ko hazkundearekin itxiko duela aurreikusi du eta 7.000 lanpostu garbi sortuko direla.\nItasa enpresaren lantegia Andoainen. Artxiboko irudia. Jon Urbe / Fku\nAlbiste onak emanez egin du Eduardo Junkera Adegiko presidenteak bere lehen agerraldia prentsaren aurrean. Adegik Gipuzkoako enpresen artean egiten duen inkestaren azken datuak jakinarazi ditu gaur Junkerak, Jose Miguel Aierza zuzendari nagusiarekin batera, eta biek azaldu dutenez, inkestaren "emaitzak benetan onak dira".\nEgia da aspaldi ikusi gabeko zifrak agertu direla emaitza horietan. Aierzak, datu guztien gainetik eskari zorroen datuak nabarmendu ditu. "Hamarretik bederatzi enpresak eskari maila normala edo handia dute eta beste hainbestek espero dute horri eustea edo handitzea", azaldu du Adegiko zuzendari nagusiak, eta gogoratu du datu hori inkestan inoiz jasotako handiena dela. "Datu hori oso garrantzitsua da, etorkizunari begira. Gaurko eskariak biharko aberastasuna eta enplegua baitira".\nHorrez gain, Gipuzkoako enpresak euren ekoizpen ahalmenaren %85ean ari ziren irailean —1999. urteko urtarriletik izandako maila handiena—. "Enpresak euren ahalmenaren %80an ari direnean, ekonomia bere gaitasunera iristen ari dela esan ohi da", azpimarratu du Junkerak. Urteko hirugarren hilekoan herrialdeko enpresen fakturazioa %3,2 egin du gora, batez ere barne merkatuaren indarrari esker.\nEnpleguari begira, 2018. urtea 7.000 lanpostu gehiago sortuta amaitzea espero dute Adegiko enpresek, eta Junkerak kontratazio mugagabearen hazkunde erritmoa nabarmendu dute. Ildo horretan, langile kualifikatuak kontratatzeko zailtasuna da, oraindik ere, Gipuzkoako enpresen kezka handiena. Aierzaren arabera, "enpresen herenak adierazi du kontratazioren bat egiteari uko egin diola pertsona egokirik aurkitu ez duelako.


Hernani atez ate - Part 6\nZintzilikatzekoak non? … eta askoz gehiago\nZintzilikatzekoak non? … eta askoz gehiago\tElkarbanatu\nZintzilikarioak non kokatuko diren informatzeko lehen egunean jende asko etorri da bulegora, goizean goizetik arratsalderarte. Euren etxebizitzari dagokion zintzilikatzekoa non jarriko den galdetzeaz gain, aukera aprobetxatzen dute atez atekoaren inguruan era guztietako galderak egiteko. Erabiltzaileari arreta zerbitzua da eta funtzionatzen du, jendea lasaiago irteten baita. Zalantza asko ari dira argitzen alimaleko informazio trukatze honetan eta informatzaileek ez dute kafe bat hartzeko ere astirik. Gustora daude ordea, jendea modu eraikitzailean datorrelako.\nHondakinetatik itzalak ateratzen hondakinen arazoa itzaletatik ateratzeko\nHondakinetatik itzalak ateratzen hondakinen arazoa itzaletatik ateratzeko\tElkarbanatu\nGure ustetan ezertarako balio ez duten gauzak botatzen ditugu zakarrontzira baina zinez ezertarako balio ez duen gauza gutxi dago. Zero Waste filosofiaren barruan sartzen da irudimena baliatzea ‘ezertarako balio ez duten gauzek’ berez gauza askotarako baliatu daitezkeela frogatzeko. Aipagarriak dira, esaterako, Tim Noble, Sue Webster eta Shigeo Fukuda artisten lan hauek, ‘zaborrak’ gauza harrigarriak egiteko baliatu daitezkela frogatzen dutelako.\n2010 Urtarrilak 28\nUdalak herritarrekin zintzilikatzekoen kokalekua adosteko epea irekiko du\nSaila(k): Berriak, informazioa\nUdalak herritarrekin zintzilikatzekoen kokalekua adosteko epea irekiko du\tElkarbanatu\nAstelehenetik aurrera, otsailak 1, herritarrek aukera dute atez ateko bulegora joan (Kardaberaz kalea 25) eta euren etxebizitzari dagokion zintzilikatzekoa non jarriko den jakiteko. Halaber, otsailaren 19 arteko epea irekiko da Udalak proposatutako kokapenarekin ados ez dauden bizilagunek beste kokapen bat proposatu dezaten.\nHorrela, Udalak herritarren partehartzea bultzatu nahi du, zintzilikatzekoak jartzeko leku aproposenak herritarrekin adosteko.\nEpe honetan hernaniarrek eurentzat eta herriarentzat egokienak diren kokapenak proposatzeko aukera dute. Kokapen onenak herritarrentzat erosoenak diren arren, kontuan hartu behar dira baita ere irizpide orokorrak, hala nola, gertutasuna, inori kalterik ez eragitea edo biltzaileak sarbide erraza izatea.\nOposizioko kide batzuk etxeetako fatxadetan zintzilikatzekoak jartzea ukatzeko egin duten deialdiaren inguruan, Udaleko teknikariek ez diote garrantzirik ematen, oinarri juridikorik ez duelako. “Ordenanzas Generales de la Revisión de las Normas Subsidiarias de Planeamiento Municipal de Hernani” delakoaren 94.1 artikulua ezin argiagoa da:\n“Artículo 94. Colocación de elementos de servicio y señalización en fachadas. Apartado 1.- El Ayuntamiento podrá instalar, suprimir o modificar, a su cargo, en las parcelas de uso residencial, y los propietarios vendrán obligados a consentirlo, soportes, señales y cualquier otro elemento al servicio de la ciudad.”\nOndorioz, Udalak ez du auzo-bileren baimenik behar etxetako fatxadetan zintzilikatzekoak jartzeko.\nHernaniko bizilagunek orain dute aukera proposatzen zien kokapena ezagutzeko, gehien komeni zaien erabakitzeko eta egokia baderitzote proposamen alternatibo bat egiteko. Modu eraikitzailean pentsatzen dugunean guztiok gara irabazle.\nPello Lozano: “Errauste-plantaren inguruko informazio guztia badugu?”\nPello Lozano: “Errauste-plantaren inguruko informazio guztia badugu?”\tElkarbanatu\nAsteartean Biteriko Kultur Etxean Pello Lozano EHUko irakasle eta ingurugiro antolamenduko adituak hitzaldia eman zuen Zubietan ezarri nahi duten errauste-plantaren inguruan. Aretoa leporaino bete zuen entzulegok arretaz jarraitu zituen Pellok emandako datu eta informazio kezkagarri guztiak. Bere hitzetan, errauste-plantaren zaleek esaten ez digutena, ezkutatzen digutena eta erabiltzen dituzten gezurrak agerian jartzea zen hitzaldiaren helburua.\n2010 Urtarrilak 26\nLona berria Biteri kultur etxean\nLona berria Biteri kultur etxean\tElkarbanatu\nGaurtik aurrera Biteriko fatxada edertzen duen lona berriak atez atekoaren inguruan Udala ematen ari den urratsak irudikatzen ditu. Lona horrek bertan jarraituko du gutxienez atez ateko hondakinen gaikako bilketa martxan jartzen den arte.\nMarian Beitialarrangoitia alkatearen hitzetan: …\nXabier Mikel Errekondo Usurbilgo alkateari elkarrizketa Argia aldizkarian\tElkarbanatu\nOtsailaren 27 eta 28an egingo da Usurbilen herri galdeketa\tElkarbanatu\nUrtarrilaren 20an eskainitako prentsaurrekoan, Xabier Mikel Errekondo Usurbilgo alkateak, hiri hondakinen kudeaketari buruzko herri galdeketaren data jakinarazi du. Otsailaren 27 eta 28an burutuko da eta jendearen parte hartzea ahalik eta handiena izan dadin bitarteko guztiak jarriko dira. Hala nola, auzo guztietan mahaiak (guztira 6) eta aurrez bozka emateko aukera eskainiko dira, baldintza batzuen barruan.\nDonostiako udalak 65 pertsona salatu ditu hondakinak gaizki botatzeagatik\nDonostiako udalak 65 pertsona salatu ditu hondakinak gaizki botatzeagatik\tElkarbanatu\nNoticias de Gipuzkoa eta Diario Vasco egunkarietan irakurri dugu Donostiako Udalak salaketa jarri diela hondakinak arauz kanpo utzi dituzten 65 herritarri (10-01-08). Aurreko urtearekin alderatuta, horrek %30eko igoera suposatzen du. Neurri horiekin jarrera ez-zibikoak gainditu nahi dira, ezin baita onartu edozein motatako hondakinak, edozein ordu edo lekutan botatzea, bilketa sistema dena delakoa izanda ere, dela edukiontziena dela atez atekoa.\nKanadan preziklatu egiten da\nKanadan preziklatu egiten da\tElkarbanatu\nBai, bai, preziklatu, ‘P’rekin. Halifax-eko udalaren web gunean aurkitu dugu, 300.000 biztanle dituen Kanadako hiriburu bat. Urteak daramatzate atez ateko hondakin bilketa egiten eta beren web orrian (ingelesez) ‘preziklatzeko’ aholkuak ematen dituzte, hau da, hondakinak ez sortzeko prebentzio arau sinpleak.\n2010 Urtarrilak 4\nJubilatuak Usurbilen bisitan\nJubilatuak Usurbilen bisitan\tElkarbanatu\nHernani eta Oiartzungo jubilatuak Usurbilen izan dira atez atekoa bertatik bertara ikusten. Gaur astelehena organikoa tokatzen zenez zintzilikarioak kubo marroiez jantzita zeuden. Kaleak garbi eta txukun eta usainik ez.\n6.orrialdea. Denera: 9« Lehena...« Aurrekoa45678Hurrengoa »...Azkena »


Portal municipal de Sopela - Sopelak kirolaren baloreak sustatzeko online eskola bat bultzatuko du\nUsted está aquí: Inicio Noticias BERRIAK Kirolak Sopelak kirolaren baloreak sustatzeko online eskola bat bultzatuko du\nUgeraga Kirol Elkarteak, FIT Learning Systems S.L enpresarekin batera eta Sopelako Udalarekin lankidetzan, "Ugeraga Futbol Eskola" ekimena abiarazi du. Online eskola bat da, eta berdintasunean, indarkeriaren prebentzioan, lehen laguntzetan, teknologien erabileran, kirola eta desgaitasunean… oinarritutako baloreei eta gaitasunei buruzko prestakuntza-bideoetarako doako sarbidea eskainiko du.\nKirolak sentimendu eta emozio asko sortzen ditu, eta eragin zuzena du pertsonen jarrera eta portaeretan, transmititzen dituen baloreen bidez: gainditzea, sakrifizioa, berdintasuna, errespetua, kiroltasuna, elkartasuna eta adiskidetasuna, besteak beste.\nZentzu honetan, Ugeraga Kirol Elkarteak kirol baloreetan trebatzeko erreferentziazko kluba izan nahi du Bizkaian, eta horretarako, online prestakuntzan espezializatutako FIT Learning Systems S.L enpresari esker, eta Sopelako Udalarekin lankidetzan, "Ugeraga Futbol Eskola" ekimena jarri du abian. Online eskola bat da, kirolaren baloreak sustatzea duena helburu.\nFIT Learning Systems S.L enpresa arduratuko da mugikorretik edo ordenagailutik ikusi ahal izango diren bideo bilduma bat sortu eta zabaltzeaz, gero partidetara joatean eskuratutako ezagutzak praktikan jartzeko. Eduki horiek jaso nahi dituzten pertsonek bere posta elektronikoa eman besterik ez dute egin behar, plataforma birtualean sartzeko.\nIkus-entzunezko eduki horiek Ugeraga Kirol Elkartea inguratzen duen masa sozial osoari zuzenduta daude: Zuzendaritza Batzordea, teknikarien kidegoa, jokalariak, gurasoak, bazkideak, sopeloztarrak gehienak. "Bizkaiko eskola kirolean erreferente izan nahi dugu, ez bakarrik klub bezala, baita herri bezala ere. Kirolariez gain, pertsonak ere prestatu nahi ditugu", adierazi dute kirol elkartetik.\nBestalde, Josu Landaluze Sopelako alkateak azpimarratu duenez, "Kirolak gizarte mailan duen presentzia garrantzitsuaz jabetu behar gara, baita baloreak transmititzeko eragile gisa izan dezakeen eraginaz ere. Horregatik, uste dugu ekimen hau oso egokiadela, kirolaren eta hezkuntzaren arteko harremana sustatzen baitu. Beharrezkoa da kirol-garapena ez ezik, garapen pertsonala eta hezitzailea ere lantzea, ingurune inklusiboak eta errespetuzkoak sortzeko, gizarte gisa aurrera egin ahal izateko".\nEskola honek, online edukien bidez, berdintasunean, indarkeriaren prebentzioan, lehen laguntzetan, teknologien erabileran, kirola eta desgaitasunean… oinarritutako baloreei eta gaitasunei buruzko prestakuntzetarako doako sarbidea eskainiko du.\nLehen hiruhileko honetan landuko den lehenengo gaia "Indarkeriaren prebentzioa kirolean" izango da. Inaugurazio ikastaro honekin, kirol elkarteak bere ekarpena egin nahi du, kirolaren munduan hainbesteko eragina duen indarkeriaren gaitza desagerrarazteko. Bereziki kirol hezitzaileei zuzenduta, kirolean indarkeria prebenitzeko oinarriei, jarduteko jarraibideei eta tresnei buruzko informazioa emango da.


Bizikidetza | doloresibarruribhi\nDolores Ibarruri institutuan elkarbizitza, ingurune inklusiboan, pertsonen arteko harreman multzoa dela pentsatzen dugu, bakoitza onartua senti dadin eta parte hartzeko eta hezteko aukera duena. Harreman hauek errespetuan, enpatian eta entzutean oinarritzen dira, elkarrizketaren bidez gatazkak konpontzen saiatuko gara, gatazkak ikasteko aukera izanik. Dena dela, erakunde guztiek arauen bidez zuzendu behar direnez, justizian oinarritutako eredua, pertsonak eta gatazkak desberdinduko duena, lehenetsiko da.\nGure Bizikidetza Planak, ikasleen eskubideak eta betebeharrak kontuan hartuz, elkarbizitzarako arauak jasotzen ditu, eta ez betetzekotan aurretiko neurriak eta zuzentzekoak ere agertzen dira.\nBizikidetza Planaren barruan agertzen den planteamenduarekin bat etorrita, araudiaz gain parte-hartzaileak diren beste ekintza batzuk martxan jarri dugu hau hobetzeko asmoz:\nHonen bitartez, DBH eta batxilergo borondatezko ikasle talde bat giza trebetasun eta gatazken konponketan trebatu nahi dugu, haien adineko ikasleen artean sortzen diren arazoez kontura daitezen eta konpontzen lagun ditzaten. Programaren ezaugarriak diptiko honetan laburbiltzen dira.\nHona hemen programaren aurkezpena.\nZer da ikasle laguntzaile bat?\nEITBko ILARGIPEAN saioan 2011/04/18an egindako elkarrizketa Maialen Pastor, Unai Pereiras eta Lohitzune Ganboa ikasleekin.\nBitartekaritza arazoak aurreikusi eta konpontzeko bide egokia da bi alderdiren arteko gatazka batean hirugarren bat pertsona neutral bat, bitartekaria, sartzen da. Bitartekaritzaren bidez bi alderdiek irabazten dute, elkar ulertzeko, haien artean komunikatzeko eta akordio justuetara ailegatzeko esfortzu handia egiten dute. Bitartekariak laguntzen du prozesu hau burutzen. Bitartekaritza boluntarioa eta isilpekoa da.\nBitartekaritza taldeko partaideak orientatzailea, ikasketa buru ondokoa, bizikidetza koordinatzailea, irakasle bat edo bi eta ikasle laguntzaile – bitartekariak izango dira.\nTriptiko bat egin dugu proiektuaren ezaugarriak jakinarazteko.


Zabaldu da izena emoteko epea EGO 2020ren entzunaldietarako - bizkaie.biz\nBizkaie! 2020-03-09 08:43 Musikea\nEuskal Herriko Gazte Orkestrearen entzunaldietarako epea apirilaren 14tik 19ra izango da.\nEntzunaldiotan parte hartzeko deialdia Euskadiko Autonomia Erkidegoan edo 150 kilometroko inguru geografikoan jaio edo bizi diran 16 eta 27 urte bitarteko musikari gazteei zuzentzen jake. Hautagaiek, edozein dala be euren espezialidadea, gradu profesional bat ikasten egongo dira gitxienez edo ikasleak izan eta musika eskola batean matrikulauta egon.\nEntzunaldi horreetan parte hartzeko gonbidapena jakinarazo eta zabaldu jake bai Musikeneri, bai Euskadiko konserbatorio profesional eta musika eskola guztiei, baita probintzia mugakideetako musika-zentroei be.\nBete beharreko plazen kopurua, gitxi gorabehera, orkestrako kideen % 30ekoa da. Deialdia zabalik dago orkestrako atalak osotzen dituen musika tresna guztietarako. Entzunaldiaren ondoren, EGOn urtebeterako plazea eskuratzen daben musikari izangaiek aukerea izango dabe orkestra-errepertorioko saio erakargarri eta interesgarriak lantzeko, hainbat topaketaren bitartez, orkestra sinfoniko handietan esperientzia luzea eta sakona daben irakasleen laguntza eta gainbegiradeagaz, jagokozan zuzendaritza artistikoaren menpean; horrek guztiak, garapen personal eta baliotsuan lagundu daian, baita eremu profesionalean sartzeko zubi legez balio daian be.\n1997an sortu zanetik, 1.500 gazte baino gehiago izan dira bereizgarri estrategikoa dauen musika- eta kultura-proiektu honetan. Musikari horreetako askok ibilbide musikal garrantzitsua egin eta, gaur egun, Espainiako eta Europako orkestra ospetsuenetan atriletan dagoz.\nKontuak komntu, entzunaldietarako izen-emoteak www.egofundazioa.org webgunearen bidez egingo dira.


← Ezin egonean egon\nLanaren lanak C1 →\nPosted on urria 14, 2019\tby hegoaldeuskaltegia\n11 erantzun BASERRIA -ri\n8:20 am urria 15, 2019\n10:44 am urria 17, 2019\nLehenik baserria konpondu beharko banu, beste hipoteka bat eskatu beharko nuke; nire bigarren etxebizitza izango litzateke eta; seguraski, bankuak ez lidake onartuko.\nGainera, zelako hipoteka!. Baserri bat konpontzeko, alajaina!.\nHaatik, ez nuke baserria saldu nahiko. Txikitan, udaro nire aitona-amonen baserrian pasatzen nuen eta uste, izugarrizko lekua dela erlaxatzeko.\nEz nukeela erabiliko lan egiteko azpimarratuko nuke. Baserriak lorategi bat, barazki txiki bat izango lituzke eta esatea ahazten zait bi edo hiru ardi ere izango lituzkeela belarra jateko eta honela, ez nukeela belarrik mozten.\nMomentuz, nahiago dut nire izebak niri ez ematea ezer, gaur egun arazo hutsa izango litzateke eta.\n12:04 pm urria 17, 2019\nHasteko, nire kasuan hori ez da posible, ez ditudalako izabak baserriekin. Baina textua dioenez, jasoko banu…segur aski, baserria konponduko nuke apurka-apurka. Nahiz eta ez nago hirian bizitzaren kontra, kanpoan bizitzea batere guztatzen zait, 12 urtean zehar mendi etxe batean bizi naizelako, beraz… bai berriro baserrira etorriko nintzateke.\nmariaelizagarate -k dio:\n3:10 pm urria 17, 2019\nBaserria konponduko nuke eta berrituko nuke, erabilera turistikoa emateko. Horrelako, jendeak mendian egotea gozatu ahal du eta estreserik gabe bizi ahal du, gaur egun hirietan edukitzen dugula.\nNahiz eta mendizale izan ez, erabilera emateko nuke,atseden hartzeko.\n5:12 pm urria 17, 2019\nHasteko, esan nahiko nuke izaba batek baserria oinordetzan jasoko banu alaitasun handia sentituko nukeela. Alde batetik, alokairuan bizi nagoelako eta ez nuke arazorik etxea aldatzeko. Beste aldetik, asko nahiko nukeelako baserri batean bizi. Betidanik, kanpoan bizitzea gustatu zait eta, hau, aukera ona izango litzateke.\nDudarik gabe,aurrekiak bilduko nuke eta astiro-astiro konpoduko nuke baserria. Baina diru asko behar dela uste dut, horregatik, lagunek edo pertsona fidagarriak baserri partekatzea proposatuko nituzke.\nHalaber, konpodu ondoren, baserria nekasal turismoa bihurtuko nuke. Horrela, erreforman gastatu nuen dirua berreskuratuko nuke.\n6:12 pm urria 17, 2019\nLehenik eta behin, betidanik hiri batean bizitzea erosoagoa dela iruditzen zait herri batean baino, nire bizimoduarekin askoz hobeto moldatzen delako. Horregatik, bat-batean baserri bat oinordetzan jasotzea nahiko zama handia izango litzateke, ez nukeelako nola kudeatu jakingo.\nDena den, egia esateko, gero eta mendizaleagoa naiz, kirolarengatik; beraz, pixkanaka konpontzea aukera ona izango litzateke; modu horretan, etorkizunean leku finkoa izan ahalko nuke asteburuak pasatzeko edo mendian entrenatzeko.\nHala ere, oso argi daukat nire aurrezko guztiak ez nituzkeela gastatuko eta zer egin ahalko nukeen baserriarekin lasaitasunez pentsatuko nukeela.\n7:34 pm urria 17, 2019\nBat bapatean,ez litzateke nire gustokoa izango. Mendi inguruan bizitzea ez zaidalako gustatzen. Normalean baserriak hiritik kampo daude eta nik nahiago dut hiri batean bizitzea. Hirian mendian baino alternatiba edo plan gehiago egin ditzaket. Horregatik ez nuke aurreztu dudan diru guztia baserriko lanetan gastatuko,nahiago nuke kotxe edo bidai batean dirua gastatu.\n8:05 pm urria 17, 2019\nHasteko, esan nahiko nuke isaba batek baserrian oinordetzan jasoko banu, oso oso pozik sentituko nukeela. Alde batetik, alokairuan bizi nagoelako eta ez nuke arazorik etxea aldatzeko. Beste aldetik, asko nahiko nukeelako baserri batean bizi. Betidanik, kanpoan bizitzea gustatu zait eta , hau, aukerra ona izango litzateke.\nDudarik gabe, aurrezkiak bilduko nuke eta astiro-astiro konponduko nuke baserria. Uste dut diru asko behar dela hori egiteko, horregatik, lagunek edo pertsona fidagarriak baserri partekatzea proposatuko nituzke.\nHalaber, konpondu ondoren, baserria nekasal turismo bihurtu nuke. Horrela, erreforman gastatu nuen dirua berreskuratu nuke.\n8:12 pm urria 17, 2019\nLehenengo eta behin, “opari” hau edukiko banu, munduko pertsonarik zoriontsuena izango nintzateke. Gazteetatik hau da nire ametsa. Ez bizi han bakarrik, baizik eta nire bizitzeko modua izatea, asko gustatzen zaidalako natura eskaintzen duena: basotik ibilbideak, zuhaitzak, mendiak, ibaiak…\nSeguraski etxea konpontzea gogorra izango litzateke baina inoiz ez zait inporta lan egitea eta neuk egingo nituzke konponketak. Horrez gain, dirua aurrestu daiteke eta bakarrik erabiliko nituzke aurrezkiak materialak erosteko.\nGero, denboraren poderíoz, agroturismo etxe bat ahal izango luke.\n8:30 pm urria 17, 2019\nLehenik eta behin,nire izebak ondarean baserri bat emango balit,oso pozik sentituko nuke.\nGeroago beste gauza bat izango litzateke baserriarekin egingo nukeena.\nAlde batetik,kontuz ibili beharko nuke bai fakturak ordaindu gabe badauzka bai xurgatuta badago bai hondakinetan badago.Horrela ez luke merezi izango geratzea.\nBeste aldetik,baserria leku polit batean egongo balitz ala konponketa gehiegi egitea ,beharrezkoa izango ez balitz,erabat nire izebaren oparia miragarria izango litzateke.\n7:08 am urria 18, 2019\nLehenik, izebaren baserria oinordetzan jasoko banu, poz handia sentituko nuke, baina pixka bat pentsatu eta gero, zalantzak ere hor egongo lirateke.\nAlde batetik, beti hirian bizi izan naiz eta ez dakit nola moldatuko naizen. Ez da gauza bera herrira asteburuetan joatea edo han egunero bizitzea. Agian, aurrezkiak edukiko nituzke baserria konpontzeko, baina baserritik bizi nahi baduzu, hasieran, neke asko egin beharko dituzu eta dirua edukitzea oinarrizkoa da, baserrietan ez dute hilabetero soldata finkoa edukitzen.\nBeste aldetik, oso aberasgarria izango litzatekeela uste dut. Lana oso gogorra denez gero, gauza garratzitsuak aintzat hartzen ikasten duzu. Gainera, natura eta mendian egotea asko gustatzen zaizkit.\nOrduan, zer egingo nuke? Gasteizen lan egiteari utziko nioke? Ba, diru nahikoa edukiko banu, pentsaturik gabe joango nintzateke.


Kategoria: Andra Mari Zuria Abesbatza | Conoce Uharte Ezagutu\nCategory: Andra Mari Zuria Abesbatza\nAndra Mari Zuria Abesbatza / Kultura Zerbitzua\nAndra Mari Zuria Abesbatza / Cultura / Musika / Teatro\nEkainaren 3an, ostirala, eta ekainaren 4an, larunbata, 20:00etan Arte Garaikideko Zentroan. Uharteko helduen antzerki tailerraren eta Andre Mari Zuria abesbatzaren “En las nubes” obraren emanaldia. Sarrera: 1,55€ Andre Mari Zuria Abesbatzak musika jarriko dio...\nAbenduaren 3an, asteazkena, 13:00etan Uharteko Arte Garaikideko Zentroko areto nagusian. AUZPERRI ABESBATZAren kontzertua. Sarrera doan edukiera bete arte. Begoña Almirantearenak zuzenduta. Antolatzailea: Nafarroako Gobernua.\nUrriaren 30ean, ostegunarekin, 20:30ean San Juan elizan. Kamarako kontzertu korala Osloko KAMMERKORET NOVArekin, Norvegia. 2001. urtean sortu zen, gaur egun Vivianne Sydnesek zuzentzen duelarik. Entzuleei kontzertu hunkigarriak eskaintzen dizkietelako egin dira ezagunak; soinu homogeneoa...\nEkainaren 20an, ostirala, 20.00etan San Juan Elizan. Andra Mari Zuria abesbatza eta Uharteko Musika Eskolako abesbatza txikia eta irakasleriaren parte hartzearekin: Unai Otegi (flauta), Carlos Peñaranda (txistu) eta David Burgui (gitarra). Josu Larumbe pianoan...


AIKO Taldeak Basque Fest jaialdia alaituko du - Nontzeberri\nHasiera/BESTELAKOAK/AIKO Taldeak Basque Fest jaialdia alaituko du\nAIKO Taldeak bi parte hartze izango ditu, euskal kultura eskainiz Bilboko Aste Santua jarduerez beteko duen Basque Fest jaialdian. Bi erromeria alaituko ditu Bizkaiko hiriburuko Plaza Barrian eta Artxanda mendian.\nSabin Bikandi (txistua eta danbolina), Alvaro García (gitarra), Amaiur Cajaraville (kontrabaxua) eta Txus Aranburu (akordeoia) musikariek eta Patxi Laborda dantza maisuak bertaratutako guztiak alaituko dituzte, eta jauziak, jotak, porruak, mazurkak, pasodobleak, balsak, tangoak ez dira faltako eta abar luzea.\nLehenengo hitzordua martxoaren 31ko arratsaldean izango da, Plaza Barrian, Bilboko Alde Zaharraren bihotzean. AIKO Taldeko musikariek notak jarriko dituzte eta dantza maisuek, pausoak ematera eta musikaren erritmora mugitzera ausartzen diren pertsona guztien, bertakoen edo turisten, dantza gidatuko dute.\nArtxanda mendiak beste erromeria bat jasoko du, domekan, apirilaren 1ean, eguerdiko 12:00etatik aurrera. Erromeria horretan, Bizkaiko Gaiteroak elkarteak Lizarrako larrain dantzan parte hartzera animatuko du jende guztia.\nBasque Fest jaialdiaren barruan kultura, turismo eta gastronomia arloko ekimenak biltzen dira eta euskal kulturaren ikuspegi zabala eskainiz, Aste Santua Bilbo ezagutzeko baliatzen duten bisitariak aseko ditu.\nInformazio gehiago: AIKO Taldea\n“On the Beach at Night Alone” filma pantailaratuko dute Nafarroako Filmotekan


BILERA IREKIA - Artzape\nEka 25, 2018\nHilaren 30ean egingo dugu kurtso politiko honi amaiera emateko azken batzarra. Aurreko batzarretan bezala, beste zenbait edukiren artean, Udalean lantzen ari garen gai garrantzitsuak izango ditugu aztergai, Parte-hartze ordenantza eta Sahatsaga Goiko etxebizitzak, besteak beste.\nEguna: Ekainak 30, larunbata\nParte-hartze ordenantza egitea gure hauteskunde-programan sarturiko gaietako bat izan zen, eta, agindutakoa betez, orain gutxi jarri dugu abian ordenantza hori osatzeko parte-hartze prozesua. Bi bilera egin dira herritarrekin, eta bertan egindako proposamenak landuko ditugu orain. Horrenbestez, batzarrean, parte-hartze prozesu horren nondik norakoak azalduko ditugu.\nSahatsaga goiko etxebizitzei dagokienez, gaia aurrera doa, pixkanaka. Beraz, batzarra aukera aproposa izango da gai horretan zer urrats egin diren jakiteko, bai eta une honetan zer egoeratan gauden jakiteko ere.\nUdaleko gaiez gain, 2019ko udal-hauteskundeak ere landuko ditugu hilaren 30eko batzar irekian. Besteak beste, prozesua aurrera eramango duen talde motorra aurkeztuko dugu, eta talde horretako kideek zerrenda egiteko eta herri-programa osatzeko plangintza azalduko digute.\nLanduko diren gaiak kontuan hartuta, hitzordu garrantzitsua izango da; horregatik, bertan parte hartzera gonbidatu nahi zaituztegu. Gainera, kurtso politikoari amaiera borobila emateko, hamaiketako ederraz gozatzeko aukera izango dugu.


Bergarako Ahal Dugu-Podemos: "Bi edo hiru zinegotzi lortzea espero dugu" - Bergara - Goiena.eus\nBergarako Ahal Dugu-Podemos: "Bi edo hiru zinegotzi lortzea espero dugu"\nJokin Bereziartua Lizarazu 2019-03-19 16:15\nGaur aurkeztu du Bergarako Ahal Dugu-Podemosek udal hauteskunde batzuetara lehenengoz aurkezten duen hautagaitza. Jose Maria Sasieta 54 urteko bergararra da alkategaia eta, diotenez, oraingoz ez dago akordiorik beste talderen batekin aurkezteko. "Bi edo hiru zinegotzi ateratzea espero dugu". Sasietak nabarmendu du "herritarrentzat diseinatutako" programarekin doazela hauteskundeetara.\n"Herritarrendako programa batekin gatoz, eta ez hormigoiaz eta kontratazio publikoaz bizi diren enpresei begirako programa batekin". Hitz horiekin laburbildu du Bergarako Ahal Dugu-Podemosen alkategai Jose Maria Sasietak udal hauteskundeetara begira aurkeztuko duten programa.\nProgramarekin batera, ondoan izango dituen hautagaietako batzuk aurkeztu zituen Sasietak: Sandra Barrena, Inocencio Peñalba, Basilia Korta eta Juan Carlos Melgar izan ziren, besteak beste, atzoko ekitaldian.\nPrograma, "ikuspegi sozialean oinarrituta"\n"Ikuspegi sozialean oinarritutako" programa da Sasieta zerrendaburu duena eta gaurko aurkezpenean iragarri dituztenean artean askotariko neurriak proposatu dituzte. Besteak beste, Zubieta, Osintxu eta Zubiarre-Martoko auzoen biziberritzea; Boluan eta Zubiarre-Martokon gazteendako zein erretiratuendako lokalak irekitzea; maskotendako gune berriak egokitzea; paperontzi gehiago jartzea; bertako merkatariei laguntzeko tasak eta zergak jaistea komertzio berri bat irekitzen duenari; merkataritza-gune handiak ekidin; autobus urbanoa landa-auzoetara ere eramatea. "Proposamen inklusiboak, ekologistak, feministak eta sozialak egingo ditugu eta ahaztuta dauden auzoak eta merkataritza txikia defendatuk ditugu", gaineratu dute.\nIzan ere, gobernuan sartzeko asmoz aurkezten dira maiatzaren 26ko udal hauteskundeetara: "Ahal Dugu-Podemos moduan bakarrik aurkeztuta, Bergaran bi edo hiru zinegotzi ateratzea espero dugu". Sasietari beste talderen batekin aurkeztuko den galdetuta, honako hau dio: "Baliteke oraindik akordioren bat lortzea Irabazirekin edo beste talderen batekin aurkezteko, baina oraingoz ez dago akordiorik eta beraz, bakarrik aurkeztuko gara oraingoz".


Hispania Carthaginensis - Wikipedia, entziklopedia askea.\n(«Cartaginense» orritik birbideratua)\nHispania Carthaginensisen kokapena\nHispania Carthaginensis Hispaniako probintzietako bat zen erromatarren garaian.\n298. urtean Diokleziano enperadoreak diocesis-etan antolatu zuen Inperioa, eta Hispania Carthaginensis Hispania Tarraconensisetik banatu zen. Bere hiriburua Carthago Nova izan zen, egungo Cartagena. Bere hegoekialdean Hispania Baetica zuen.


Inprimatu orria - ETB-ek emititutako serieak euskeraz\nOrokorra => Wikia => Gaiaren sortzailea: FHarlock Noiz: 2006ko Abuztuaren 20a, 18:59:15\nIzenburua: ETB-ek emititutako serieak euskeraz\nEgilea: FHarlock Noiz: 2006ko Abuztuaren 20a, 18:59:15\nLehenengo musuak (eta honen jarraipena)\nHelene eta mutilak\nEgilea: Ronbin Noiz: 2006ko Abuztuaren 20a, 22:40:09\nBBC-ren barruan beste telesail bat:\n"pare gabeko parea" (titulo originala=bottom)\nLehenengo musuak-en bigarren partearen izena-->"Helene eta mutilak"(H?l?ne et les gar?ons)\nEgilea: FHarlock Noiz: 2006ko Abuztuaren 20a, 23:06:59\nAipatu BBC-ren barruan beste telesail bat:\nCameo dvd-an editatzekotan dago, eta hauek portatzen dira.\nEgilea: Ronbin Noiz: 2006ko Abuztuaren 21a, 11:16:07\nPare gabeko parea DVD-n irtengo dela konfirmaturik al dago? Eta euskerazkoa audioa ekarriko duela? Gazteak-en DVD-etan lehenengo atala zetorren extra moduan, eta ez zekarren euskerazko audiorik\nEgilea: Aju Noiz: 2006ko Abuztuaren 21a, 11:33:26\nBaten batek badaki editatu duten Jetman?? Mitikoa, ni power rangers ni ostias, hau bai zela ona. Emulen atalen bat edo beste badago, baina badaukat esperantza ETBk noizbait emateko berriro. Eske behin euskeraz ikusita gauza bat, gazteleraz ikusteak ez du erakartzen\nEgilea: FHarlock Noiz: 2006ko Abuztuaren 21a, 13:28:55\nAipamenaren egilea: "Aju" Baten batek badaki editatu duten Jetman?? Mitikoa, ni power rangers ni ostias, hau bai zela ona. Emulen atalen bat edo beste badago, baina badaukat esperantza ETBk noizbait emateko berriro. Eske behin euskeraz ikusita gauza bat, gazteleraz ikusteak ez du erakartzen\nTipo horretakoetatik ikusita daukadan onena. Gainera, pertsonaien planteamendua, bazuen grazia. Taldeko buruzagiak, bere emaztegiaren kontra burrukatzen zuen, honi burua birprogramatu ziotelako.\nEmaten zion kutsu epikoa. Gero bazen makarra, baina makarra.\nBUkaera, bukaera kristorena izan zen.\nEz dut uste ETB-ek berriro emango duen, azken urteetako politika ikusita. Orain dagoen jendea, badiduri urte gutxi daramatzala, eta ez dituela ikertu ez artxiboak, ez almazenak.\nEta gazteleraz ez dutela grazia, ados, eta arrazoia zein den esango dizut, euskeraz abotsak errepikatuko dira, baina bikoizketak haundiak izaten dira. Erderaz, kasu askotan, ez da horrela gertatzen.\nNinja dortoken kasua bereziki gogoratzen dut.\nAla ere, salbuespen batzuk badira. Pottokiak, euskeraz ahots modifikazioa beldurgarria zen. Conan, etorkizuneko mutila, erderaz oso ongi bikoiztua dago eta ez dit axola.\nEgilea: FHarlock Noiz: 2006ko Abuztuaren 21a, 13:32:31\nBi dira tituluak gogoratzen lortzen ez ditudan seriak.\n- Britaniarra, mundu errealean pertsona diminutoak etxeetan bizitzen hizkutuka.\n- Britainiarra dela ere. Laberinto antzeko batetik irten nahian zebiltzan serie osoan zehar.\nEgilea: jonnydbz Noiz: 2006ko Abuztuaren 21a, 14:11:40\nAipamenaren egilea: "FHarlock" - Britainiarra dela ere. Laberinto antzeko batetik irten nahian zebiltzan serie osoan zehar.\nFragle Rock :?:\nEgilea: FHarlock Noiz: 2006ko Abuztuaren 21a, 14:39:12\nAipamenaren egilea: "jonnydbz"\nEz, irudi errealekoa. Fraggel Rock animazioa da.\nEgilea: Ronbin Noiz: 2006ko Abuztuaren 21a, 16:12:06\nAipamenaren egilea: "FHarlock" Bi dira tituluak gogoratzen lortzen ez ditudan seriak.\nBorrowers? Serie bat baino gehiago dago. Begiratu hemen (http://spanish.imdb.com/find?s=all&q=borrowers)\nAipatu - Britainiarra dela ere. Laberinto antzeko batetik irten nahian zebiltzan serie osoan zehar.\nEz dut uste baina... ez da serie hau (http://www.thechestnut.com/labyrinth/labyrinth.htm) izango ezta?\nEgilea: jonnydbz Noiz: 2006ko Abuztuaren 21a, 17:47:29\nNik diodana ez da animazioa, gomaespuma antzeko monigoteekin egina.\nEgilea: Ronbin Noiz: 2006ko Abuztuaren 21a, 22:56:35\nBeste bat: batman (70-eko hamarkadako hura)\nEta nola ahaztu dugu "Maite kuttuna" jartzea? :twisted:\nEgilea: Arsenicum Noiz: 2006ko Abuztuaren 21a, 23:47:42\nBatman ere eman zuten? Nik badaukat baina erderaz.\nEgilea: Ronbin Noiz: 2006ko Abuztuaren 21a, 23:55:12\nAipamenaren egilea: "arsenicum19" Batman ere eman zuten? Nik badaukat baina erderaz.\nBai, antena 3-k baino urte dexente lehenago. Berez, nire etxean oraindik ez zen antena 3 ikusten, pentsa zenbat urte.\n"Batordu berdinean, batkate berdinean" :D\nGehitu BBC-ko serieei "sugegorri beltza". Rowan atkinson-en serie hura.\nEgilea: FHarlock Noiz: 2006ko Abuztuaren 22a, 00:45:48\nRonbin, bi horiek direlakoan nago. Ea ongi apuntatzen ditudan.\nAnimazioa, ez da bakarrik marrazki bizidunak, stop motion edo cel animazioa. Txotxongiloak animazioa ere baba, gutxik konturatzen badira ere.\nAipatu Beste bat: batman (70-eko hamarkadako hura)\nAipatu Nik badaukat baina erderaz.\nSeriaren filma izango da.\nEgilea: Taichisan Noiz: 2006ko Abuztuaren 22a, 13:45:16\nEgilea: Taichisan Noiz: 2006ko Abuztuaren 22a, 13:47:54\nEgilea: Aju Noiz: 2006ko Abuztuaren 22a, 14:21:43\nEgilea: Ronbin Noiz: 2006ko Abuztuaren 22a, 14:37:52\nEgilea: darko Noiz: 2006ko Urriaren 01a, 12:59:23\nEgilea: Taichisan Noiz: 2006ko Urriaren 02a, 08:42:53\nEgilea: Barbadil Noiz: 2006ko Urriaren 04a, 10:45:23\nEgilea: darko Noiz: 2006ko Urriaren 22a, 15:36:38\nEgilea: FHarlock Noiz: 2006ko Urriaren 22a, 17:46:03\nEgilea: Barbadil Noiz: 2006ko Urriaren 25a, 08:37:43\nEgilea: FHarlock Noiz: 2006ko Urriaren 30a, 18:09:31\nIzenburua: Re: ETB-ek emititutako serieak euskeraz\nEgilea: Black Jack Noiz: 2007ko Urtarrilaren 29a, 22:06:35\nEgilea: Taichisan Noiz: 2007ko Urtarrilaren 30a, 08:46:02\nEgilea: Ronbin Noiz: 2007ko Martxoaren 23a, 22:07:20\nEgilea: FHarlock Noiz: 2007ko Martxoaren 27a, 22:46:06\nIzenburua: ETB-k emititutako serieak euskeraz\nEgilea: Ronbin Noiz: 2007ko Apirilaren 09a, 21:39:44\nOraintxe gogoratu dut beste bat. "Nerabe izateko araudia", edo horrelako zerbait. Hemen (http://spanish.imdb.com/title/tt0369512/) duzue originalaren fitxa. Inglaterran ematen zuten programa baten laburpen bat zen, nik kasualidadez ikusi nuen igande gau batetan, eta oso oso ona iruditu zitzaidan, bai programa bai bikoizketa.\nIzenburua: Er: ETB-ek emititutako serieak euskeraz\nEgilea: GS Noiz: 2009ko Apirilaren 12a, 00:30:10\nEgilea: Taichisan Noiz: 2009ko Apirilaren 13a, 13:07:09\nEgilea: Illidan Noiz: 2010ko Otsailaren 27a, 17:54:20\nEgilea: Aju Noiz: 2010ko Otsailaren 27a, 21:14:07\nEgilea: baronluigi Noiz: 2010ko Otsailaren 28a, 23:55:14\nEgilea: Aju Noiz: 2010ko Martxoaren 01a, 14:32:29\nEgilea: Ortzi Noiz: 2015ko Urriaren 19a, 19:17:21\nEgilea: Taichisan Noiz: 2015ko Urriaren 19a, 20:22:56\nEgilea: Ortzi Noiz: 2015ko Urriaren 19a, 21:37:45\nEgilea: mikelscoe Noiz: 2015ko Azaroaren 06a, 02:02:57\nEgilea: Taichisan Noiz: 2015ko Azaroaren 09a, 16:45:14


Zapia jarriko diete auzoko jaioberriei - Irutxuloko Hitza : Irutxuloko Hitza\nZapia jarriko diete auzoko jaioberriei\nEguraldi iragarpen ezegonkorrei irribarre egiten diete Larratxoko jaiek. Atzo hasi ziren, eta astelehenera bitarte ondo pasatzeko hamaika jarduera dituzte.\nLarratxoko jaiekin abiatzen dira uda garaiko festak. «Horregatik, jendeak gogoarekin hartzen ditu», dio Miren Garcia Larratxoko jai batzordeko kideak. Atzo hasi ziren, eta astelehenera bitarte giro ona bultzatzeko egitaraua prestatu dute. Izan ere, eguraldi ona ez dute lagun izan azken urteetan, eta aurten ere iragarpenak erdipurdikoak dira. «Larratxoko jaietan normalean euria egiten du, baina ohituta gaude dagoeneko, eta auzotarrek berdin gozatzen dute egun hauetan».\nBerrikuntza batzuk sartu ditu jai batzordeak egitarauan. Esanguratsuena eta politena gaur arratsaldekoa izango da. «Azken urtean jaiotako haurrei jaietako zapia jarriko diegu, 17:00etan. Zerrenda bat egin dugu, eta hamarretik gora dira zapia jasoko duten haurrak. Auzotarren artean harrera ona izan du», azaldu du Garciak. Larratxo Selfie lehiaketa da beste berrikuntzetako bat, 18:30etik aurrera egingo dutena. «11 eta 16 urte bitartekoei zuzendurikoa da. Konturatu ginen adin tarte horretarako ez genituela proposamen asko. Gazteak egun osoa mugikorrarekin dabiltzanez, ideia berezi hau izan dugu». Gaur ere, rap doinuei tarte berezia eskainiko diete oilar demarekin (21:30) eta musika jaialdiarekin (23:00).\nBihar zumba saioa eskainiko dute estreinako aldiz eskolako jolastokian (12:00), eta ohiko paella txapelketa izango da protagonista. «Bikote askok parte hartzen dute eta arrakastatsuena da. Irabazleek Arzak jatetxean otordu bat egin ahal izango dute». Beste klasiko bat da gaueko rock kontzertua. Aurten, Anonimos, Hail Noise eta Kauce taldeak ariko dira zuzenean (00:00).\nIgande goizean, berriz, Minimoto DMT erakustaldia errepikatzea erabaki dute iazko harrera onaren ondoren. Sagardo eguna eta zikiro jana ere ez dira faltako. Azkenik, astelehenean haurren eguna izango da.


Google Maps-en prezio politika aldatu da, ordainpeko bihurtu dute - Innova\n15 azaroa, 2018 | Web orriak, SEO\nGoogle Maps-en prezio politika aldatu da, ordainpeko bihurtu dute\nWeb orri bat baduzu eta zuen kokapena Google Maps-en zerbitzuari bidez erakusten baldin baduzu orain hilabete batzuk zuen mapa gainean «For development purposes only» textua agertzen hasi zela ohartuko ziñeten. Ez da web orriaren errore bat, Google-k hainbat aldaketa egin zituen bere zerbitzu honetan eta horien artean zerbitzua ordainpeko bihurtu izana izan zen.\nGoogle Maps-en lehen aldaketa «handi» bat orain denbora bat etorri zen, web orrien disenatzaileei zerbitzu hau erabili ahal izateko beraiek sortzen zituzten API izeneko kode batzuk erabili beharra jarri ziguten. Eta orain hilabete batzuk oraindik eta pauso bat gehiago eman zuten, mapei opzio gehiago gehituz baina era berean ordainpeko bihurtuz.\nHauek izan ziren aldaketa garrantzitsuenak:\nIzen aldaketa, orain zerbitzu honek «Google Maps Platform» izena du.\nMapak orain 3 kategoerietan banatzen dira: Mapak, Ibilbideak eta Lekuak.\nZerbitzu Orokorra (dohainekoa) kendu eta Premium Zerbitzua (ordainpekoa) bakarrik utzi zuten.\nWeb orriak kudeatzen ditugunoi Google Maps erabili ahal izateko fakturazio kontu bat irekitzera behartzen gaituzte. Hemen Google-ek hilero dohainik erabiltzeko 200$ eskaintzen dituela esan behar da (170€ inguru).\nGoogle berak adierazten duenez proiektuetatik %98-rek nahiko kreditu izan beharko lukete eskaintzen dituzten 200$ horiekin. Eta hau kalkulatu ahal izateko kalkulagailu moduko bat ere eskaintzen dute (Google Maps kalkulagailua ikusi). Gutxi gora behera 200$ horiek 100.000 inpresiorako emango lukete, tamaina ertaineko web orri gehinentzat kantitate nahiko txukuna. Ez ohiko gehikuntza hoietarako ere kuota finkoak ere badituzte, baina hori bai, muga hori gainditu ezkero, inpresio bakoitzeko ordaindu beharko litzateke.\nGuzti honetan garrantzitsuena mapa estatikoen dohaineko inpresio kantitate berria da. Aldaketa hau izan aurretik (zerbitzu orokor edo dohainekoarekin) egunean 25.000 inguru inpresio egin ahal izaten ziren, orain (200$ horiekin) hilean 100.000 karga edo mapa bisualizazio egin ahal izango dira, hau da, 3.300 egunean.\nGoogle Maps Platform kalkulagailua, hileko 170€-en kalkulua\nEta zer gertatzen da fakturazioko gure datuak ez baditugu sartu nahi?\nBeraien fakturazio datuak sartu nahi ez dituzten web orrien jabe edo kudeatzaileentzako oraindik Google-en mapa modu orokor batean erakusteko aukera dago. Horretarako Google-k mapa berean banatzeko «Compartir» funtzioan eskaintzen duen iframe kodea erabili beharko da. Noski beraien Google Maps Platform zerbitzuan eskaintzen dituzten opzioak ez ditu eskaintzen, eta ez da izango nahi genukeen responsive edo itxura politekoa baina gure kokapena erakustea bakarrik nahi izan ezkero nahikoa izango da:\nInnova, Google Maps-en\nArgi ez dagoen gauza bakarra 200$ horien eskaintzan datza, hau da, zerbitzuarekin batera izango dugun zerbait den edo denbora batetarako bakarrik jarri duten. Beti bezala Google-en berrien zain egon beharko da.